Foto: daphnecaruanagalizia.com / Promo\nGalicija je poginula od eksplozije automobila bombe ispred njene kuće na Malti 16. oktobra 2017. godine.\nSavet Evrope je u junu saopštio da će, ukoliko ne bude uspeha u identifikaciji odgovornih za ubistvo novinarke, to dovesti do pitanja o vladavini zakona na Malti.\nVlasti Malte dobile su vremenski rok da do 26. septembra pokrenu javnu istragu kako bi se utvrdilo da li je smrt novinarke mogla biti sprečena.\nTri muškarca su uhapšena od decembra 2017. godine i treba da im se sudi za ubistvo. Međutim, policija nastavlja sa istragom kako bi pokušala da otkrije ko je i zašto naredio ubistvo novinarke.\nVlada Malte ističe da je premijer DŽozef Muskat imenovao penzionisanog sudiju Majkla Maliju da nadgleda istragu.\nMuskat je bio često na meti tekstova ubijene novinarke, ali je ponudio nagradu od milion evra za svaku informaciju koja će dovesti do hapšenja odgovornih.\nDafne Karuana Galicia\nIdentifikovana tri organizatora UBISTVA NOVINARKE sa Malte\nPorodice ubijenih novinara iz Slovačke i Malte žele OVU ŽENU za tužioca EU\nPorodice UBIJENIH NOVINARA podržavaju Rumunku da bude TUŽILAC EU\nPolitičar kažnjen na ŠEST MESECI ROBIJE zbog komentarisanja grudi novinarke\nTurski predsednik Redžep Tajip Erdogan mogao bi da poseti Rusiju do kraja oktobra, izjavio je portparol Kremlja Dmitrij Peskov.


Ceremonija primopredaje za “Projekat obnove Osnovne škole Novi Grad u Tuzli” : Ambasada Japana u Bosni i Hercegovini\nCeremonija primopredaje za “Projekat obnove Osnovne škole Novi Grad u Tuzli”\nCeremonija primopredaje za “Projekat obnove Osnovne škole Novi Grad u Tuzli” održana je 31 oktobra 2018. godine u opštini Tuzla. Ceremoniji su prisustvovali ambasador Hideyuki Sakamoto, gđa Mersija Jahić, pomoćnica ministra za obrazovanje i nauku Tuzlanskog kantona, gdin Jasmin Imamović, načelnik Opštine Tuzla i gdin Peđa Hasić, direktor Osnovne škole Novi Grad.\nU okviru Temeljne Grant Pomoći za Projekte Ljudske Bezbjednosti (GAGP), Vlada Japana dodijelila je grant u iznosu od 65,917.00 EUR (128,922.45 KM) Osnovnoj školi za obnovu prozora, vrata u školskom objektu. Zgrada škole je izgrađena 1960. godine, međutim, do ovog projekta nikada prije nije bila podvrgnuta obnovi i bila je teško oštećena. Direktni korisnici ovog projekta su oko 670 učenika i 55 nastavnika i ne-nastavnog osoblja škole.


Izjava Palfija Šandora, komšije Bogdane Rodić\nPorodica Rodić decenijama živi i radi u Titelu, gde će Veljko Ražnatović zajedno sa svojom porodicom doći kako bi pucao u jabuku, "kupio mladu" i ispoštovao sve običaje vezane za gala svadbu koja će biti održana sutra u Beogradu.\nU Titelu se porodica Rodić uveliko sprema za slavlje, a naša ekipa zavirila je u dom iz kojeg je potekla Bogdana Rodić. Šta nam je njena baka Jevrosima otkrila i kako izgleda dom Bogdane Rodić, pogledajte OVDE.\nOdmah ispred doma sreli smo i komšiju porodice Rodić, koji je pritom i radio kod njih. Šta nam je komšija Palfi Šandor rekao o porodici Rodić pogledajte u videu na početku teksta.\nVELIKO DVORIŠTE I DOM NA SPRAT Ovako izgleda kuća u kojoj je odrasla Bogdana Rodić i ispred koje će Veljko pucati u jabuku (VIDEO)\nUŠLI SMO U BOGDANINU KUĆU U TITELU Pogledajte kako teku pripreme DAN PRED SVADBU sa Veljkom i šta nam je otkrila baka Cecine snajke (VIDEO)\nS druge strane, komšija Goran rekao nam je da zna Bogdanu od njenog rođendanja, te da je sa njima u odličnim odnosima, a da će na svadbu poneti kovertu.


Dvodnevni maraton digitalnih slika obeležio vikend u Beogradu - ITNetwork\nHome BIZNIS I ZABAVA\tDvodnevni maraton digitalnih slika obeležio vikend u Beogradu\nDvodnevni maraton digitalnih slika obeležio vikend u Beogradu\nCGA Belgrade konferencija oborila rekorde u broju posetilaca.\nTreća beogradska konferencija kompjuterske grafike i umetnosti oborila je rekorde po broju posetilaca i učesnika. Na najposećenijoj regionalnoj konferenciji gosti iz inostranstva predstavili su neke od najaktuelnijih radova iz protekle godine i govorili o trendovima u idustriji, razvoju talenata i umrežavanju filma, gejminga, advertajzinga i dizajna.\nO uspehu koneferencije svedoči oko 800 posetilaca iz Srbije inostransta i činjenica da se neki od njih svake godine vraćaju u Beograd. Jedan od predavača koji je uz CGA od samog početka je i Endru Bresington sa londonske škole Escape Studios. Svoje oduševljenje izrazio je rečima: ,\n“Ako bih morao da se odlučim za jednu konferenciju koju bih posećivao do kraja života, to bi definitivno bila ova.”, ali i činjenicom da su student sa ove čuvene škole proteklog leta imali priliku da svoju radnu praksu provedu u Srbiji.\nBeograd je bio domaćin oskarovcima u svetu vizuelnih efekata Skotu Andersonu (kreatoru filma Bejb), Marcosu Fahardu, kreatoru najpoznatijeg render softvera Arnold, kao I našeg artiste Igor Jovanović čija inostrana karija je ovenčana najvećim filmskim priznanjem.\nPosebno veliko interesovanje među mladima donelo je inspirativno predavanje Alvina Hanta osnivača platforme The Rookies poznate kao platforme za pronalazenje novih talenata sirom sveta i rangiranje najboljih škola za vizuelne efekete, dizajn i koncept art. Veliko interesovanja za njegovo predavanje nastavilo se i nakon konferencija na predavanju i druženju sa studentima u Nordeus Hub-u.\nMeđu predavačima po prvi put nakon trideset godina našla se i Klaudija Čermak, Oskarom nagrađena umetnica iz Rijeke koja je pored predavanja na temu kako ući u industriju i preživeti je, Muzeju Jugoslovenske kinoteke uručila poseban poklon kao sećanje na nedavno preminulu glumicu i Bondovu devojku Nađu Regin. Poklon je primo direketor muzeja Kinoteke Marjan Vujović koji je tim povodom izrazio zahvalnost i uputio podršku mladim stvaraocima digitalnih umetnosti da će jednoga dana i njihovi radovi imati svoje mesto u istoriji kinematografije.\nTokom dvodnevnog programa posetioci su pored glavnog programa imali priliku da uživaju u filmskoj selekciji festivala Ars Electronica, VR bioskopu programu i razgovaraju sa predstavnicima najvećih studija iz zemlje i sveta kojima su predstavili svoje radove.\nPored pozicioniranja Srbije kao regionalnog centra u oblasti vizuelnih efekata, gejminga, kompjuterske grafike i dizajna, konferencija za cilj ima i unapređenje saradnje izmedju edukacije i industrije. Tim povodom i kao uvod u konferenciju u Kanadskoj ambasadi u Beogradu održan je panel na temu globalnih izazova u edukaciji u VFX industriji na kom su prisustvovali predstavnici visokoškolskih ustanova i Ministarstva prosvete.\nTokom konferencije za domaći tim animatora stiglo je značajno priznanje sa festivala Animago u Minhenu. Kratkti film ,,Prase na brdu” u ko-produkciji srpskog Crater studija i američkog Lightstream Animation odneo je nagradu za najbolji kratki animirani film, što je značajan vetar u leđa domaćim autorima animacije.\nCGA Belgrade konferenciju zajednički organizuju Srpska filmska asocijacija, Crater VFX trening centar i portal VFX Srbija, i deo je platforme ,,Srbija stvara – Serbia creates” kreirane kroz rad kabineta predsednice Vlade Republike Srbije i njenog Saveta za kreativne industrije sa ciljem međunarodnog predstavljanja Srbije kroz kreativnu, inovativnu i digitalnu zajednicu.\nKonferencija je održana uz podršku Ambasade Kanade u Beogradu i Austrijskog kulturnog foruma, Ministarstva kulture i partnera iz industrije kao što su: Autodesk, 3Lateral, Foundry i Escape Studios.\nDvodnevni maraton digitalnih slika obeležio vikend u Beogradu was last modified: 18 novembra, 2019 by ITN Team\nGađaj zvezde – Canon proširuje liniju proizvoda punog kadra kroz fotoaparat za astrofotografiju\nDa li su kompanije u Srbiji spremne...\nOni žive – Otvoren poziv za slanje...\nHONOR misija da kreira inteligentniji svet: Korisnici...\nBESPLATAN SEMINAR LIČNIH I PROFESIONALNIH VEŠTINA „SOFT...\nTrkom u Beogradu završen Serbia Business Run\nHuawei predstavio nove sisteme za prikupljanje i...\nVip prva Family Friendly kompanija u Srbiji\nZaboravite novčanike – Evo zašto je plaćanje...\nDanko Jevtović je novi član Borda direktora...


Sudbina Srbije je u rukama Kosova - Snežana Čongradin - Peščanik\nIznenađuje me to što je kosovska vlada odlučila tek sada da uvede embargo na uvoz robe iz Srbije, a ne još pre nekoliko godina. Došao sam do zaključka da srpski zvaničnici misle da je sudbina Kosova u potpunosti u njihovim rukama. Oni, međutim, zaboravljaju na to da Kosovo u stvari drži njihovu sudbinu u svojim rukama. Kosovo neće moći da postane članica UN bez odobrenja Srbije.\nAli, bez postignute saglasnosti, Srbija neće biti u prilici da uđe u Evropsku uniju bez, praktično, dozvole Kosova. Dakle, ovo je malo podsećanje na to da je politika ovde „dvosmerna ulica – ističe za Danas Tim Džuda, dopisnik britanskog Ekonomista za Balkan.\nKako kaže, kada je Srbija blokirala uvoz robe sa Kosova, to je imalo u izvesnom smislu samo simbolički značaj, s obzirom na to da je izvoz sa KiM jako mali, a da se, u stvari, vrednost srpskog izvoza ne sme zanemarivati. „Dakle, ako bi se ova mera sprovodila kako treba, bez obzira na to koliko će trajati njena primena, mnogi Srbi bi izgubili svoje poslove zbog gubitka ovog izvoznog tržišta. Na kraju krajeva, sve što Srbija izvozi na Kosovo može biti zamenjeno uvozom iz neke druge zemlje, uprkos tome što bi ti proizvodi bili nešto skuplji. Naravno, mi ovde ne govorimo o „ajpodima“ već o žitaricama i građevinskoj industriji“, ukazuje Džuda.\nPrema njegovim rečima, na duže staze, ovaj potez Kosova jednostavno ima za cilj da izvrši pritisak na Srbiju, da bi bila „ohrabrena“ da potpiše sporazum o carinskim pečatima i, naravno, da joj da do znanja da nije sva moć na njenoj strani. „U stvari, Srbija i Kosovo mi izgledaju kao dva zatvorenika koji skakuću okolo lancima vezanih nogu, jedan za drugog. Očekujem uskoro sporazum o ovom pitanju“, navodi Džuda.\nŠta će sve Srbija još morati da uradi da bi dostigla status kandidata za članstvo u EU, a potom i datum za početak pregovora?\n– Mislim da bi sprovođenje prvog sporazuma sa Kosovom bilo dovoljno da se dosegne status kandidata za članstvo u EU, uz zakon o restituciji koji je već u pripremi. Ne mislim da se tome može ispostaviti kao značajna prepreka bilo kakvo oklevanje ili otpor, koji bi se mogli javiti od strane nekih evropskih država. Za dobijanje datuma početka pregovora, što je važnije od samog statusa kandidata, na stolu će se pojaviti pojedina tehnička pitanja, a ne politička, u smislu reforme ove ili one oblasti u društvu. Da li će neke zemlje postaviti kao uslov još neke ustupke u vezi sa Kosovom, na primer, oko severa Kosova, uključujući carine, ne mogu da tvrdim, ali mi se to čini kao moguće i čak verovatno.\nDa li mislite da su Ratko Mladić i Goran Hadžić uhapšeni samo zbog očekivanja srpskih vlasti da će dobiti status kandidata za članstvo u EU?\n– Ne, zato što to implicira teoriju zavere da su srpski zvaničnici sve vreme znali gde se kriju haški begunci, u šta lično ne verujem. Nakon hapšenja Radovana Karadžića 2008, ne postoji logičan razlog zbog kojeg ovi ne bi bili uhapšeni samo da se znalo gde su se krili. To bi onda značilo kao da su vlasti mislile sledeće: „Sada kada smo uhapsili Karadžića, hajde da izgubimo još koju godinu, u smislu napredovanja u evropskim integracijama, pa da tek onda uhapsimo preostale begunce?\nDa li mislite da srpske vlasti zaista odustaju od podrške Miloradu Dodiku, ili je tu reč o nekakvoj taktici?\n– Dodik je učinio mnogo na sopstvenoj nepopularnosti time što se nije unapred konsultovao sa srpskom vladom u vezi sa celom pričom oko referenduma, dok vlada u Srbiji dobija loše ocene onda kada čini stvari kao što su održavanje zajedničkih zajednica sa vladom Republike Srpske. Postupci Milorada Dodika na taj način postaju delom odgovornost i srpske vlade, u kontekstu napredovanja u evropskim integracijama. Imajući to u vidu, neki ljudi u Sarajevu i Banjaluci polako uviđaju koliko BiH danas zaostaje. Biće veoma zanimljivo posmatrati da li će Beograd i Zagreb ohrabrivati te snage zbog kojih je BiH tu gde jeste.\nAutonomija Sandžaka nema realne izglede\nBili ste u poseti Novom Pazaru. Kako ocenjujete stanje ljudskih prava Bošnjaka u Srbiji i koliko je ta situacija povezana sa trenutnom situacijom u BiH i na Kosovu?\n– Ivica Dačić govori o podeli Kosova, Milorad Dodik o otcepljenju RS, a Muamer Zukorlić o autonomiji Sandžaka. Stoga, logično je što neki ljudi u Sarajevu vide Zukorlića kao neku vrstu obezbeđenja – vi Srbi nama pravite problem u vezi sa RS, pa ćemo mi praviti vama problem u vezi sa Sandžakom. U stvari, sa tako malobrojnim stanovništvom u Sandžaku, od kojeg tek polovinu čine Bošnjaci, nisam siguran da autonomija te oblasti ima realne izglede. U Sandžaku je problem nezaposlenost, loša ekonomija i korupcija.\nRadio Slobodna Evropa: Tim Judah: Pogled na granicu Srbije i Kosova


Evropa - Novosti dana - 23.07.2019 | Sputnjik Srbija\n04:48 05 Mart 2021\nUkrajinska partija Glas: Ukrajini potreban zakon o „suživotu“ sa Rusijom\nLider ukrajinske partije Glas i rok muzičar Svjatoslav Vakarčuk izjavio je da bi Vrhovna rada trebalo jasno da utvrdi odnose između Ukrajine i Rusije u svim sferama.\nNa zapadu Evrope ova nedelja ući će u istoriju\nVlada Zelenskog i partije rok zvezde bila bi optička varka\nNa vanrednim parlamentarnim izborima u Ukrajini partija predsednika Vladimira Zelenskog „Sluga naroda“ dobila je najviše glasova — više od 40 odsto.\nPrve analize izbora u Ukrajini: Potop nacionalista, Zelenski gubi pravo na izgovore\nPartija predsednika Ukrajine Vladimira Zelenskog ubedljivo vodi na izborima za Vrhovnu radu sa 42,19 odsto glasova, pokazuju podaci Centralne izborne komisije Ukrajine, nakon obrade 35,51 odsto glasova.\nBritanska premijerka Tereza Mej predsedavaće hitnom sednicom na kojoj će se diskutovati o tome kako odgovoriti na iransku zaplenu tankera koji je plovio pod britanskom zastavom u Ormuskom moreuzu.\nPrvi zvanični podaci: „Sluga naroda“ vodi na izborima u Ukrajini sa 48,52 odsto\nPrema prvim zvaničnim informacijama Centralne izborne komisije, na parlamentarnim izborima u Ukrajini vodi partija predsednika Vladimira Zelenskog „Sluga naroda“ sa 48, 52 odsto, a na drugom mestu je „Otadžbina“ Julije Timošenko sa 12,95 procenata.\nPredsednik Ukrajine Vladimir Zelenski pozvao je lidera partije „Golos“ i solistu poznate ukrajinske rok grupe „Okean Elzi“ Svjatoslava Vakarčuka da se sastanu kako bi razgovarali o formiranju koalicije u Vrhovnoj radi.\nStranka „Opozicioni blok — za život“: Ukrajina se vraća na put ka miru\nLider stranke „Opozicioni blok — za život“ Jurij Bojko je, nakon objavljivanja izlaznih anketa, prema kojima je njegova partija osvojila oko 12 odsto glasova, izjavio da će se Ukrajina promeniti i da će se vratiti na put ka miru.\nIzlazne ankete u Ukrajini: Partija Zelenskog vodi sa 42,7 odsto\nPrema izlaznim anketama na parlamentarnim izborima u Ukrajini — pet stranaka ući će u Vrhovnu radu, a na prvom mestu je stranka predsednika Vladimira Zelenskog — „Sluga naroda“, sa 42,7 odsto glasova, prenose ukrajinski mediji.\nU Evropu stiže novi talas vrućine, temperature preko 40 stepeni\nEvropa će se tokom predstojeće sedmice ponovo suočiti sa talasom vrućine, pošto meteorolozi predviđaju da će temperature u većini zemalja prelaziti 40 stepeni.


Evropski diplomati smatraju da postoji stvarna opasnost da se BiH "raspadne" te žele pomoći njenim liderima da nađu izlaz iz posljednje krize\nSjedinjene Američke Države i Evropska unije će 9. oktobra u Sarajevo organizovati sastanak sa bh. liderima na kojem će zajednički pokušati naći izlaz iz posljednje političke krize koja prijeti da još više uspori napredak prema NATO-u i Evropskoj uniji.\nSastankom će predsjedavati švedski ministar vanjskih poslova Carl Bildt i zamjenik američkog državnog sekretara Jim Steinberg.\n"Sastanak će biti važna prilika za političke čelnike da pokažu svoju političku volju za prevladavanje zastoja i donošenje programa na temelju kojeg BiH može postići konkretni napredak glede reformi potrebnih za EU i NATO-a," navodi se u saopštenju švedskog predsjedništva Evropske unije.\nKriza u BiH je diplomate u Briselu uhvatila nespremne jer BiH uopšte nije bilo na dnevnom redu sastanka amabasadora EU, izvještava dopisnik RSE Ahto Lobjakas.\nNeki od njih su nezvanično rekli da postoji stvarna zabrinutost da se BiH može raspasti i do poslijepodneva su podržali prijedlog Švedske o sastanku u Sarajevu.\n"Ja ču lično ići tamo idućeg petka. Susrešćemo se sa vođama bh. političkih stranaka. Brine nas činjenica da u trenutku dok ubrzavamo evropsku integraciju regiona, postoji mogućnost da BiH zaostane. To nije dobro," rekao je Bildt za RSE u Briselu.\n"Vidjećemo da li im možemo pomoći da prevaziđu neke od teškoća koje blokiraju napredak BiH prema Evropi," dodao je Bildt.\nBildt je na svom blogu nakon sastanka EU ambasadora rekao da će EU i SAD pokušati "inicirati proces kojim će pokušati osloboditi BiH od njenih ograničenja" i dodao da iskustvo govori da ovo može biti vrlo težak posao.\nAmerički amabasador u BiH, Charles English, je rekao za RSE nakon sastanka sa premijerom Republike Srpske Miloradom Dodikom da će bh. liderima biti ponuđen "prijedlog sveobuhvatnog pristupa za rješavanje mnogih tekućih problema".\nBildt je rekao da će sudbina Ureda visokog predstavika (OHR) biti jedna od stvari koje će se naći "na stolu".\nOn je rekao da Evropska unija podržava zatvaranje OHR-a kada se za to stvore uslovi.\n"EU je zajednica suverenih demokratija, ne protektorata. U tom smislu, prisustvo OHR-a naravno blokira proces priključenja i EU i NATO-u," napisao je Bildt i dodao da sudbina OHR-a zavisi od bh. lidera.\n"Na kraju, to je njihova zemlja i oni moraju odlučiti o njenoj sudbini," rekao je Bildt.


Marković potpisao za Banvit - Kragujevac online - Sve o gradu na jednom mestu\nTrenutno se nalazite na strani: Vesti Sport Košarka Marković potpisao za Banvit\nMarković potpisao za Banvit\nsreda, 23 oktobar 2013 18:24\tToma\nSrpski reprezentativac Stefan Marković potpisao je ugovor sa turskim Banvitom do kraja sezone.\nMarković je ostao bez angažmana na kraju prošle sezone, pošto nije produžio ugovor sa Valensijom, čije boje je branio dve sezone.\nPre samo nekoliko dana u izjavi za B92 je rekao da nije dobio nijednu konkretnu ponudu, ali se to očigledno promenilo početkom ove nedelje, kada je postigao dogovor sa vicešampionom Turske.\nMarković je profesionalnu karijeru počeo u beogradskom Atlasu, da bi 2006. godine prešao u Hemofarm, u kojem je ostao četiri godine. Jednu sezonu je proveo u Trevizu, da bi u junu 2011. godine potpisao ugovor sa Valensijom na dve plus jednu godinu.\nProšle sezone je na 34 meča u Endesa ligi imao je prosečno 5,3 poena i 4,1 asistenciju po meču. U Evrokupu je na 13 utakmica imao sličan učinak od 5,9 poena i 4,7 asistencija.\nOvog leta je pružao odlične partije na Evropskom prvenstvu u Sloveniji, uprkos povredi zbog koje je propustio nekoliko utakmica. Na Evrobasketu je za osam utakmica igrao prosečno 27,3 minuta i beležio 8,3 poena po meču, 2,3 asistencije i skoro po jednu ukradenu loptu.\nBanvit posle dva kola u turskom šampionatu ima maksimalan skor, dok je u Evrokupu zabeležio po pobedu i poraz. U prvom kolu turski klub je bio ubedljiv protiv Kaleva iz Talina sa 86:60, dok je u drugom poražen od Uniksa iz Kazanja trojkom u poslednjoj sekundi.


Doktor poručuje: Nije loše popiti 2,5 litra piva na dan - Portal 072info\nDoktor poručuje: Nije loše popiti 2,5 litra piva na dan\n15. Oktobra 2015. Vrijeme objave: 12:40 sati\nČaša vina poslije ručka se već dugo preporučuje, a sada su se mjere malo promijenile.\nDoktor Kari Poikolainen već decenijama proučava uticaj alkohola na ljudski organizam. Ovaj doktor koji je godinama radio za Svjetsku zdravstvenu organizaciju je sada došao do zaključka da je alkohol štetan samo ako se dnevno konzumira u većim količinama.\nDoktor tvrdi da dnevno možete popiti 2,5 litara piva ili flašu vina bez ikakvog straha za organizam. On takođe vjeruje da je zdravije popiti čak i malo više od dnevne preporučene količine nego biti antialkoholičar.\nNa ove njegove tvrdnje odmah su se oglasili i drugi naučnici koji tvrde da je alkohol ipak štetan i da se njegovim konzumiranjem više šteti nego što se doprinosi zdravlju.\nUEFA izabrala idealni tim kvalifikacija, bez Zmajeva u sastavu\nOdržana komemoracija četvorici kakanjskih rudara: Neka se nikome i nikada više ne desi


Narodni poslanik iz Svrljiga traži smanjenje poreza i doprinosa do 50 odsto\nPočetak/Region/Narodni poslanik iz Svrljiga traži smanjenje poreza i doprinosa do 50 odsto\nVioleta Milićević 9. oktobra 2019.\nNarodni poslanik iz Svrljiga Milija Miletić govorio je na prethodnoj sednici Skupštine Srbije o problemima malih i nerazvijenih opština. Bilo je reči u prethodnom periodu da bi trebalo da se da mogućnost da se firmama sa ovih područja obezbedi smanjenje poreza i doprinosa za zapošljavanje radnika.\n„Za devlastirane opštine bi porez trebalo da bude makar 20 do 30 manji, da bi oni mogli tu razliku da daju zaposlenima. Mislim da je opštinama koje su demografski ugrožene i nerazvijene neophodan takav podstrekt“, istakao je Miletić.\nOn kaže da bi na taj način i nove kompanije došle u nerazvijene sredine i uposlili bi ljude, a samim tim pomogli i razvoj tih opština.\nOva mera dala bi efekta, došli bi smo do novih radnih mesta, ljudi bi se upošljavali i na taj način ostali da žive u svojim mestima, zaključio je Mileitć.\nMilija Miletić smanjenje poreza i doprinosa Svrljig zapošljavanje


Deveta umetnost u Leskovcu ponovo oborila rekord, skoro 3.000 izlagača iz 80 zemalja sa 6 kontinenata na 23. Smotri stripa - JuGmedia\nIzložbom mladih strip crtača Balkana u galeriji Leskovačkog kulturnog centra i dodelom nagrade za doprinos doprinos srpskog stripu, nagrade „Miodrag Veličković Mivel“ za satiričan strip, počela je sinoć 23. Balkanska smotra mladih strip autora, a ovaj najstariji festival stripa na prostoru bivše SFRJ ove godine je oborio svetski rekord po broju zemalja učesnika. Čak 2.817 izlagača iz 80 zemalja sa šest kontinenata je poslalo svoje radove na festival.\nDevetoj umetnosti u Leskovcu pridružile su se države sa svih meridijana kao što su Zambija, Šri Lanka, Uganda, Finska, Ekvador, Novi Zeland, Senegal, Jordan, Belorusija, Zimbabve, Uzbekistan, Južnoafrička Republika, ali posebnu pažnju privukli su učesnici iz Afrike.\nSmotru je zvanično otvorenom proglasio gradonačelnik Leskovca Goran Cvetanović rečima da je Leskovac uvek pružao nesebičnu podršku festivalu i poželeo im da obaraju rekorde i u narednim godinama održavanja.\n„Leskovac će zahvaljujući ovom festivalu biti svet u malom. Posebno raduje učešće strip autora iz gotovo čitave Afrike, budući da se radi o kontinentu koji je što se stripa tiče još uvek velika nepoznanica u Evropi i Sjedinjenim Američkim Državama, ali i zato što najbolje potvrđuje kakav ugled Balkanska smotra mladih strip autora uživa širom sveta. O globalnoj prirodi smotre koja je počela kao Balkanska svedoči i iskorak koji je ove godine učinjen ka azijskom stripu. Posetioci će imati priliku da pogledaju izložbu „Savremeni korejski strip: Jedna perspektiva“ čime će korejski strip po prvi put biti prezentovan u Istočnoj Evropi“, rekao je gradonačelnik.\nKarakteristični segment ovogodišnje smotre biće i jedinstvena izložba – “Balkanski ženski strip: Izbor”.\nJedan od organizatora Marko Stojanović kazao je da je veliki izazov organizovati festival u uslovima koje nameće globalna pandemija korone i da je teško baviti se kulturom kad je glavni cilj osigurati bezbednost svakom gostu i posetiocu festivala.\n„Ipak nas nikad veći odaziv autora iz 80 zemalja sveta, želja autora iz deset zemalja da uživo prisustvuju kao i institucionalna podrška internacionalnim programima koja je smotri pružena, obavezuju da damo sve od sebe i priredimo ovaj praznik duha i umetnosti najbolje što možemo te pošaljemo pozitivnu sliku Srbije u svet”, poručio je Stojanović.\nPrisutnima se obratila i Isabel Debeker, direktorka Muzeja stripske umetnosti iz Brisela, istakavši da je jako počastovana što prisustvuje otvaranju festivala i da se nada da će ovaj susreti otvoriti nove mogućnosti u budućnosti za strip uopšte.\nOvogodišnja smotra u organizaciji škole stripa „Nikola Mitrović Kokan“ u periodu od 25. do 30. juna, održaće se u prostorijama Leskovačkog kulturnog centra, Narodnog muzeja i Narodne biblioteke „Radoje Domanović“ sa čak 21 aktivnošću.\nLjubitelji devete umetnosti mogu večeras od 20 sati da prisustvuju svečanom otvaranju izložbe „Savremeni korejski strip: Jedna perspektiva“ u Narodnom muzeju, gde će biti dodeljene i nagrade za najboljeg mladog balkanskog crtača, scenaristu, strip teoretičara i ilustratora.\nIzložba, koja je pripremljena u saradnji sa Čungkang fakultetom za kulturne industrije, biće otvorena snimkom obraćanja ambasadora Republike Koreje u Srbiji, njegove ekselencije Hjon Ćan-Čea i tom prilikom će korejski strip po prvi put biti prezentovan u Istočnoj Evropi.\n26.06.2021. u 21:59\nUvek je lepo istaći se u necemu sto drugi ne rade, sto nije stvar trenutne popularnosti, vec podstiče kreativnost i postaje tradicija i vezuje se za nas grad.\n27.06.2021. u 14:00\nOdlicno sto se u nasem gradu odrzavaju razlicite kulturne manifestacije. Nije ni cudo sto smo grad kulture i centar kulturnih i umetnickih desavanja\n27.06.2021. u 14:54\nLarpurlartizam iliti umetnost radi umetnosti! Odlična prilika da se istaknu mladi, talentovani ljudi, u našem tako malom a velikom Leskovcu!


Putin: Rusija nema veze sa hakovanjem DNC\nRuski predsednik Vladimir Putin u intervjuu Blumbergu\nRusija nije ni na koji način umešana u hakovanje kompjutera američkog Demokratskog nacionalnog komiteta, izjavio je ruski predsednik Vladimir Putin u intervjuu za Blumberg.\nHiljade mejlova i dokumenata komiteta hakovane su ranije ovog leta, posle čega su usledile žalbe da je DNC pružio privilegovani tretman Hilari Klinton u odnosu na njenog demokratskog rivala Bernija Sandersa dok su se borili za predsedničku nominaciju svoje stranke. Posle procurelih mejlova, predsednica komiteta i članica Predstavničkog doma Debi Vaserman Šulc podnela je ostavku.\nRuski predsednik kaže da se, fokusiranjem na pitanje ko je odgovoran za hakovanje propušta suština.\n"Zar je zaista važno ko je hakovao podatke iz kancelarije izbornog štaba Hilari Klinton? Da li je to bitno? Važan je sadržaj koji je pružen javnosti, i to bi trebalo da bude tema razgovora. Nema potrebe da se odvraća pažnja javnosti sa suštine problema tako što se ističu manja pitanja u vezi sa potragom za odgovornim za hakovanje. Ali želim da vam još jednom kažem – ne znam ništa o tome, i na državnom nivou, Rusija to nikada nije uradila.”\nPutin je takodje negirao navode Blumberga da je hakovanje bilo pokušaj Rusije da utiče na ishod američkih predsedničkih izbora. On je to demantovao, navodeći da bi takav potez zahtevao dubinsko poznavanje američke politike.\nRuski predsednik dao je ovaj intervju samo dva dana pre nego što se svetski lideri, uključujući samog Putina i predsednika Obamu, sastanu na samitu Grupe 20 u Kini.


Utvrđene izmjene Zakona o proizvodnji naoružanja i vojne opreme u BiH - Klix.ba\nVijeće ministara BiH utvrdilo je danas u Sarajevu Prijedlog zakona o izmjenama i dopunama Zakona o proizvodnji naoružanja i vojne opreme, čime se odredbe ovog zakona usklađuju sa Zakonom o odbrani BiH.\nKako je novinarima nakon sjednice saopćio predsjedavajući Vijeća ministara BiH Nikola Špirić, izmjenama i dopunama Zakona se preciznije uređuje oblast proizvodnje i remonta naoružanja i vojne opreme.\nOcijenio je da je riječ o dobrim zakonskim rješenjima, koja će predstavljati podsticaj za namjensku industriju.\nUtvrđene izmjene i dopune Zakona Ministarstvo vanjske trgovine i ekonomskih odnosa dostavit će Parlamentarnoj skupštini na razmatranje po osnovnoj zakonskoj proceduri.\nVijeće je utvrdilo i Prijedlog odluke o usvajanju Prometne politike BiH za period od 2007. do 2020. godine, čije je usvajanje jedan od uvjeta za napredovanje u procesu evropskih integracija.\nPrometna politika BiH jedan je od tri strateška dokumenta u ovoj oblasti na osnovu kojeg će se u procesu razvoja i napretka prometnog sektora, donositi strategija razvoja, zakoni, programi i drugi propisi.\nNa sjednici je Vijeće ministara odlučilo izdvojiti iz budžetske rezerve 150.000 maraka za humanitarnu akciju "Noć hiljadu večera" koju organizira Američka privredna komora kao podršku procesu deminiranja.\nSpomenuti iznos je viši za 50.000 maraka u odnosu na prošlu godinu.\nTakođer, donesena je odluka o kriterijima za raspored sredstava tekućeg granta "Međunarodna saradnja u području kulture" za 2008. godinu. Riječ je planiranih 600.000 maraka namijenjenih promociji i afirmaciji kulturnog stvaralaštva BiH na međunarodnom planu u svim oblastima kulture, kao i implementiranju međunarodnih sporazma o saradnji u ovoj oblasti.\nTakođer, sredstva su namijenjena i kao podrška učešću bh. umjetnika na međunarodnim kulturnim manifestacijama, te za projekte koji se organiziraju s partnerima iz drugih država i organiziranje kulturnih manifestacija međunarodnog karaktera u BiH.\nVijeće ministara je između ostalog donijelo odluke i o kriterijima za dodjelu 150.000 maraka grant sredstava iz programa za podršku tehničkoj kulturi i inovatorstvu u BiH za ovu godinu, te za dodjelu tri miliona maraka grant sredstava za "Pomoć programu sufinansiranja institucija kulture u BiH", također za ovu godinu.


Đorđevic i Cen Bo o bržem transportu internet pošiljki\nBEOGRAD – V.d. direktora JP Pošta Srbije Zoran Đorđević i ambasadorka Kine u Srbiji Čen Bo razgovarali su danas o direktnom povezivanju i otpočinjanju pregovora javnih poštanskih operatora Srbije i Kine kako bi se obezbedila neometana i stabilna isporuka pošiljaka iz Kine u Srbiju ostvarenih putem internet trgovine na platformama kineskih prodavaca.\nNa sastanku je bilo reči o razvoju elektronske trgovine, povećanju broja pošiljaka u poštanskim tokovima nakon popuštanja globalnih pandemijskih mera, kao i o pojačanim zahtevima korisnika da im kupljena roba bude isporučena u što kraćim rokovima, navedeno je u saopštenju Pošte Srbije.\nSagovornici su se saglasili da je neophodno da Pošta Srbije i Kineska pošta zajednički odgovore uspostavljanjem direktne saradnje.\nĐorđević je naveo da je zajednički cilj obezbediti stabilnu isporuku pošiljaka iz međunarodnog saobraćaja, olakšati puteve transporta i ispuniti zahteve kupaca za što kraćim rokovima isporuke pošiljaka iz međunarodnog saobraćaja i iz Kine i dodao da trgovinska razmena sve više raste.\n„Novi načini i novi putevi dostave, kao i povećanje logističkih kapaciteta za prijem robe generisane internet trgovinom, savremene su potrebe na koje ćemo adekvatno odgovoriti uz pomoć Kineske pošte, jednog od svetskih lidera u transportu, logistici i poštanskom saobraćaju“, naveo je Đorđević.\nDodao je da su za realizaciju tih ciljeva planirane nove investicije i nabavka najsavremenije opreme.\nOčekuje se da će uvođenjem direktne avio linije za Peking problemi u tokovima internet trgovine biti otklonjeni, a put pošiljki znatno jeftiniji i brži, navedeno je u saopštenju.


Glava 02 - Space Shuttle - Procesiranje podataka\nKompleks za procesiranje podataka.uključuje sledeće ključne segmente:\n- Pet GPC-a (general purpose computer) ugrađenih u povezani paralelno-digitalni sistem za proračunavanje\n- Programi kombinovani u individualnom memorijskom učitavanju koji obezbeđuju sve neophodne podsisteme letelice i servise misija\n- Složene prenose podataka sa standardnim interfejsima podsistema\n- Distribuciju I/O (ulaza/izlaza) kroz udaljeno postavljene složene/nesložene (MDM - multiplexer/demultiplexer) jedinice\n- Multifunkcijske CRT monitore/tastature\n- Veliki broj programa smeštenih u dve odvojene memorijske jedinice\nPet GPC-a su identične IBM AP-101B mašinama. Svaki GPC je zapakovan u dve kutije; jedna sadrži centralnu procesorsku jedinicu (CPU) i delove memorije (80k 32-bit-ne reči), druga sadrži ulazno/izlazni procesor (IOP) i ostatak memorije (24k 32-bit-ne reči). Trenutno se primenjuje nadogradnja GPC-a koja nosi oznaku AP-101S. Ovaj dodatak omogućuje kombinaciju CPU-a i IOP-a u jedno pakovanje i povećava memoriju na 256k. Svi GPC-i su povezani i opremljeni razdvojeno sa serijskim i digitalnim I/O mogućnostima. Razdvojenost se koristi za kompjutersko poboljšanje, kontrolu, sinhronizaciju, identifikaciju stanice i povezano nadgledanje. Dvadeset-četvoro serijski digitalni port omogućuje vezu sa ostalim avioničkim sistemom. Svaki port poseduje magistralni kontrolni element (bus control element - BCE), koji je pod software-skom kontrolom i koji se može pojedinačno aktivirati da prima ili šalje podatke digitalnoj magistrali. Konfiguracija za odašiljanje/primanje na portovima na svakoj mašini je automatski postavljena, zasnovana na rezidentnom software-u, koji koristi odvojenu identifikaciju stanice i ostalih informacija radi utvrđivanja njegove pozicije na priključnom mestu. Ipak, moguće je manuelno rekonfigurisanje portova i zadataka GPC-a kako bi se prilagodili nedostacima. Funkcija, autorizacija i mogućnosti GPC-a u svakom trenutku misije su zasnovani na aplikativnom software-u koji je rezidentan u mašini. Na primer, ako je u kompjuteru učitan CN&C program (penjanje, orbita, ulaz), to će pokrenuti kontrolu magistralnih portova namenjenih tom priključku ne bi li izvršili pristup podacima o kontroli leta i omogućili glavni put ka neophodnim kontrolnim efektorima.\nTokom dinamičkih faza misije, kao što je faza penjanja i ulaska, u četiri mašine je učitan identičan software, koji operuše u "redundant set" modu (modu "spojenog setovanja"), gde je svaki pojedinačno zadužen da magistralama prenosi podatke dajući kontrolu setovima senzora i kontorlnih efektora. U petom GPC-u je učitan backup (pomoćni) program koji je, kada se pokrene, sposoban da komunicira sa svim magistralama kako bi obezbedio kompletiranje misije ili bezbedan povratak iz bilo koje tačke u misiji. Da bi se sprečilo bilo kakvo neslaganje dok je pokrenut "redundant set" mod, dokazalo se kao neophodno da se sinhronizuju procesi u mašinama i da se obezbede identični ulazni podaci. Automatizovana tehnika sinhronizacije (synch) koristi "synch point"-e ("sinhronizacijske tačke") ubačene u pogodne lokacije u software-u. Kada naiđe na "synch point", svaki kompjuter stane sa izvršavanjem, nezavisno obavesti ostale mašine da je spremna za sinhronizaciju, i čeka istovetnu potvrdu nezavisne sinhronizacije od ostatka "redundant set"-a. Kada su sve nezavisne sinhronizacije primljene, izvršavanje se ponovo pokreće i nastavlja dok se ne pojavi sledeći "synch point". Ako se u okvirno vreme ne prime sve sinhornizacije kompjuter nastavlja izvršavanje i objavljuje bilo kakvo neodgovaranje GPC-a kao "kvar". Zajednički ulazni podaci su obezbeđeni u svakom kompjuteru kroz korišćenje "listen mode"-a ("mod osluškivanja"), odredba koja dopušta mašini da prima informacije na magistrali za podatke koja nije pod njenom kontrolom. U ovom modu, ilustrovanom na slici 8, svaki GPC je sposoban da samo prima, na I/O portovima koji pristupaju magistralama dodeljenim drugim kompjuterima u set-u. Kada se zatraži senzorni podatak od strane kontrolne mašine, ostale motre i primaju poslate podatke. Na primer, GPC 1 može da zatraži podatak žiroskopa 1 na magistrali kontrole leta 1. Kada se podaci šalju, takođe na magistrali 1, GPC-ovi 2,3 i 4 - operišu u "listen mode"-u na njihovim magistralnim portovima 1 - primajući istovremeno podatke sa GPC-om 1. Istovremeno, GPC-ovi 2,3 i 4 će tražiti podatke o žiroskopu pod njihovom kontrolom, i svaki će motriti ostale podatke. Koristeći ovu tehniku svi GPC-ovi poseduju istovremen pristup svim vrstama podataka korišćenim u aplikaciji, a opet svaki lanac zadržava nezavisnost od kontrole ili mešanja stanovišta.\nSlika 8 - Mod osluškivanja\nDva suštinski nezavisna software-ska sistema su razvijena da operišu Orbiterovim avioničkim sistemom. Glavni avionički sistemski software (primary avionics system software - PASS), postoji u nekoliko memorijskih učitavanja, i u normalnim okolnostima se koristi za izvršavanje praktično svih funkcija sistema i misije. Pomoćni letački sistem software, postoji u jednom memorijskom učitavanju, i koristi se samo tokom kritičnih faza misije da obezbedi alternativna sredstva za ulazak u orbitu ili povratak na\nZemlju, ako se greška pojavi u PASS-u.\nSlika 9 - Konfiguracija memorije\nGlavni avionički sistemski software\nPASS je sa korisničke tačke gledišta struktuiran u tri glavne funkcije (MF - major function):\n- Vođenje, navigacija i kontrola (GNC - Guidance, Navigation, and Control)\n- Menadžment sistema (SM - System Management)\n- Koristan teret (PL - Payload)\nSlika 10 - OPS podstruktura\nZato što software koji se zahteva da zadovolji sve Space Shuttle zahteve daleko prevazilazi kpacitete memorije GPC-a, svaki od ovih MF-a je dalje struktuiran u operacione sekvence (operational sequences - OPS), koji su kolekcije programa i mogućnosti zahtevanih za sprovođenje faza misije ili izvođenje složenih funkcija. OPS, nezavisno ili u kombinaciji, formira memorijsku konfiguraciju, koja je učitana u GPC-ove sa jedinice nosača memorije zvanih "mass memories". Trenutni set memorijske konfiguracije je prikazan na slici 9, povezano sa fazama misije u kojoj je svaka od njih aktivna. Za proširenje mogućnosti, OPS je struktuirana da dopunu memorije vrši samo u mirnom, nedinamičnom periodu. Podstruktura unutar OPS-a sadrži glavne modove, specijalističke funkcije (SPEC's) i funkcije (ekrana) displeja (DISP's). Svaka OPS poseduje jednu ili više glavnih modova, koje su dalje podstruktuirane u blokove koji su segmenti procesa unutar koraka ili sekvence (slika 10). Blokovi su povezani na CRT ekrane u nizu i stoga su oni poređani po redosledu kojim posada može da kontroliše i motri na funkcije misije. Sekvenciranje od jednog moda/bloka do drugog moda/bloka i internih procesa može biti pokrenuto unosom komandi preko tastature ili u nekim slučajevima može biti inicirano automatski da odgovori specifičnim događajima ili uslovima detektovanim od strane software-a. SPEC funkcije, inicirane samo preko tastature, takođe sadrže blokove koji su povezani sa CRT-ovima u nizu i to obezbeđuje validnim ulaznim opcijama sa tastature da budu dostupne posadi za kontrolisanje operacija i na motrenje procesa. Glavni modovi postižu primatnu funkciju unutar OPS-ova, gde su SPEC-ovi iskorišćeni za sekundarne ili sporedne funkcije. DISP funkcije, takođe inicirane od unosa sa tastature, sadrže nijedan drugi proces od onog koji je neophodan da prikaže displej (ekran), i koristi se samo za nadgledanje rezultata obrađenih podataka. Arhitektura software-a inkorporirana u svakoj PASS memorijskoj konfiguraciji je prikazana na slici 11.\nSlika 11 - Arhitektura software-a\nAplikativni procesi koji čine glavne funkcije datog memorijskog učitavanja su prikazani na donjem unutrašnjem bloku dijagrama, zapravo izolovanog od sistemskog software-a. Kontrolni segment izvodi sekvenciranje svih procesa zahtevanih unutar OPS-a, glavnog moda, ili SPEC-a, i definiše povezanost CRT ekrana i opcija unosa sa tastature. Korisnički interfejs poseduje tri primarne funkcije: procesiranje komandnih ulaza, kontrola operacija i obrada izlaznih poruka. Korisnički interfejs koji je podržan u dodatku tastaturi i CRT-ovima uključuje i lansirnu magistralu podataka koja se koristi za komunikaciju sa LPS-om (launch processing system) dok je na zemlji i mrežni signalni procesor koji obrađuje podatke i komande primljene preko radiofrekventnig (RF) linka i međukompjuterskih magistrala koje se koriste za komunikaciju između GPC-a. Sistemske kontrolne funkcije izvode inicijalizaciju i konfiguraciju kompleksa za kontrolu obrade podataka uključujući magistralnu mrežu pridruženih podataka. Funkcije operativnog sistema letačkog kompjutera (flight computer operating system - FCOS) mogu biti grupisane u tri glavne kategorije: menadžment procesa, koji kontroliše smeštanje svih internih resursa, I/O menadžment, koji kontroliše smeštanje IOP resursa, DPS (data processing system) konfiguracijski menadžment koji se učitava u kompjutersku memoriju i koji sekvencira i kontroliše da li je postignuto operativno stanje GPC-a i IOP-a. Struktura memorijske konfiguracije je prikazana na slici 12 dovoljna da smanji veličinu zahtevanih prelaza kada se menja jedna OPS-a do druge. Baza sistemskog software-a uključuje šifre i podatke zajedničke svim OPS učitavanjima i glavnim funkcijama. Glavna funkcijska baza sadrži šifre i podatke zajedničke glavnim aplikativnim funkcijama korišćenim u više od jednog OPS učitavanja. OPS prelaz sadrži aplikacione šifre i podatke jedinstvene jednom OPS učitavanju. Očitavanja glavne memorije se dešavaju tokom tranzicije iz jednog OPS-a do drugog u odgovoru na menjanje selekcije glavne funkcije i unošenja preko tastature od strane posade. Sadržaj OPS dok traje određuje koji od tri dela moraju biti učitani za podršku novog OPS-a. Na primer, za tranziciju iz GNC kompjutera od penjanja do orbite do ulaska OPS zahteva samo OPS prelaz; međutim, da utvrdi SM2 (system menagment) u jednim od mašina nakon što je faza penjanja završena, zahteva se takođe i prelaz u bazu glavne funkcije. Memorijsko učitavanje može biti urađeno ili iz mass memorije ili iz drugogo GPC-a u kome je već učitana zahtevana konfiguracija.\nSlika 12 - Memorijska konfiguracija GPC-a\nPomoćni letački sistem\nBFS (backup flight system) je sadržan u posebno označenom GPC-u, u vidu tri pomoćne letačke kontrole, pomoćnom software-u i u povezanosti ekrana i prekidača. Bilo koji od pet centralnih GPC-ova se može odrediti kao pomoćna mašina preko unosa sa tastature. Ona koja je selektovana će zahtevati učitavanje pomoćnog software-a iz mass memorije i od tada će operisati u stand-by modu za uzbunu. Tokom normalnih operacija, dok je Space Shuttle pod kontrolom primarnog sistema, backup (pomoćni) sistem operiše u modu za prisluškivanje ne bi li motrio i prikupljao podatke iz svih glavnih mašina i njima dodeljenih senzora. Dobijanje ovih podataka omogućava BFS-u da zadrži kompjuterski kurs i, stoga, mogućnosti da preuzme kontrolu nad Space Shuttle-om u bilo kom trenutku. Za svrhe nadgledanja, posada ima opciju da podatke prikupljene iz pomoćne mašine prikaže na jednom od CRT ekrana koji se nalaze u kokpitu. Podaci backup-a su takođe dostupni u instrumentalizaciji downlink-a. Pomoćni sistem kontrole Space Shuttle-a se može pokrenuti jedino manuelno koristeći prekidač na levom ili desnom rotacionom ručnom kontroleru (rotational hand controller - RHC). Kada je bilo koji od ovih prekidača pritisnut, logika iz BFC-a šalje kontrolu svim neophodnim magistralama za podatke iz spojenog seta mašina u označenu pomoćnu mašinu. Software-ski paket za BFS je nezavisno razvijan i šifrovan kako bi se smanjila mogućnost opšte programske greške zajedničke primarnom sistemu. Ceo BFS je sadržan u jednoj memorijskoj konfiguraciji, učitanoj pre poletanja i normlano zadržanoj u konkretnoj mašini kroz misiju, da bi se obezbedila nezavisnost od mass memorija. Da bi se skratila obuka posade, BFS software je organizovan slično kao PASS u operacione sekvence i glavne modove sa SPEC i DISP funkcijama, međutim samo su podržani OPS1 (penjanje) i OPS3 (ulazak). Premda su svi zahtevi vođenja, navigacije, kontrole leta, sekvenciranja i funkcija sistemskog menadžmenta generalno uključeni, samo su najednostavniji modovi automatizovani. Delimična stabilizacija održavanja orbite je omogućena zahvaljujući poslednjem glavnom modu OPS1. Namera je da se on ponovo učita i vrati u PASS ako je postignuta stabilna orbita. Sistemski software koristi sinhronizovani prilaz i, stoga je, donekle prostiji od FCOS-a.\n2009-10-17 - AVIONIKA SPACE SHUTTLE-A V


Luksuzan put u Izrael na poklon kandidatima za Oskara\nVaučere će dobiti 26 kandidata za Oskara i domaćin ceremonije dodele, a ukupna vrednost im je 1,5 miliona dolara.\nSvaki vaučer pokriva let avionom u prvoj klasi i hotelske troškove u hotelu sa pet zvezdica za dve osobe.\nOni će moći da odsednu u hotelima poput Valdorf Astorije u Jerusalimu, koji je nedavno rangiran kao sedmi najbolji na Bliskom istoku, gde apartmani staju i 2.000 dolara za noć. Izraelski list „Haarec“ piše da je put u Izrael najskuplji poklon u paketu, koji vredi ukupno 200.000 dolara. Izraelski ministar turizma Jariv Levinrekao je da je cilj poklona da holivudske zvezde „dožive Izrael iz prve ruke, a ne kroz medije“. U slučaju da odluče da unovče vaučere, njihova poseta će imati „ogroman odjek među milionima njihovih obožavalaca i na društvenim mrežma“, istakao je ministar.\nMedju sretnim dobitnicima koji bi mogli da razgledaju Tel Aviv i šetaju ulicama starog grada u Jerusalimu, su Met Dejmon, Kristijan Bejl i i Kejt Vinslet. U poklon paketu je i petnaestodnevna šetačka tura po Japanu i mogućnost da se iznajmljuje automobil marke audi tokom jedne godine.\nPaket između ostalog sadrži i vampirsko podizanje grudi, pri čemu se koristi sopstvena krv pacijenta za „lep dekolte bez implanata“.\nLuksuzni put u Izrael delimično finansira izraelska vlada u nadi da će filmske zvezde zaseniti izveštaje o problemima sa kojima je zemlja suočena, komentarišu svetske agencije.\nIzrael već dugo traži načina da prevaziđe bojazan stranih posetilaca zbog bezbednosne situacije, imajući u vidu decenijski sukob sa Palestincima i da novi talas nasilja traje već pet meseci.


Srbija dobila ogromnu konkurenciju: Rusi hoće da kopaju litijum, kažu da žele da budu najbolji - Biznis Telegraf.rs\nRuski nuklearni gigant Rosatom očekuje da će posedovati 20% tržišta litijuma do 2030. godine.\nUranium One, filijala ruske državne kompanije za nuklearnu energiju Rosatom, planira da započne proizvodnju litijuma do 2023. godine. Kompanija cilja na obim između 9% i 10% svetskog tržišta do 2030. godine.\n- Razmatramo kupovinu sirovinskih sredstava i u inostranstvu kako bismo se integrisali u globalne lance snabdevanja finalnim proizvodima, poput baterija sa lokalizovanom proizvodnjom u Rusiji - rekao je Sergej Polgorodnik, generalni direktor Joint Stock.\nUranium One je aktivno tražio litijumske legure u poslednjih godinu dana.\nU oktobru je potpisao memorandum o razumevanju sa jednom kanadskom kompanijom o sticanju udela od 51% na projektu kopanja litijuma u rudniku u severnom Čileu. Imovina pokriva dozvolu od 46.200 hektara u jednom od najkvalitetnijih i najvećih izvora belog metala na svetu, koji je postao nezamenjiva komponenta baterija koje se koriste u visokotehnološkim uređajima i električnim vozilima.\nČileanska Atakama, dom vodećih proizvođača litijuma Albemarle i SKM, čini oko jedne trećine svetskih zaliha metala za baterije. U decembru 2019. godine, Uranium One započeo je razgovore sa još jednom grupom, odnosno australijskim Prospect Resources o kupovini udela u kompaniji Arkadia, odnosno rudnika litijuma u Zimbabveu.\nZimbabve gura litijum kao glavni adut za privlačenje investitora, jer se čini da će do 2022. godine obezbediti 10% svetskih potreba. Zemlja je trenutno peti najveći globalni proizvođač belog metala.


Usvojena odluka o pesmi grada Beograda\nTanjug 9. juna 2021. 11:02\nBEOGRAD – Odbornici Skupštine grada Beograda usvojili su danas odluku da pesma grada Beograda bude „Himna Beogradu“, pesnika Tanasija Mladenovića na muziku kompozitora Mihovila Logara.\nU obrazloženju odluke navodi se da se pesma grada Beograda izvodi posle himne Srbije, kao i na proslavi praznika Grada, prilikom polaganja venaca zvaničnih predstavnika Grada Beograda na groblja, grobove i druga spomen-obeležja boraca i žrtava rata, na teritoriji prestonice.\nTakođe, izvodi se i prilikom proslava, svečanosti i drugih kulturnih, sportskih i sličnih manifestacija koje organizuje ili u čijoj organizaciji učestvuje Grad Beograd.\nOsim toga, izvodi se i prilikom regionalnih međunarodnih susreta, takmičenja i drugih skupova (naučnih, kulturno-umetničkih, sportskih…) na kojima Grad Beograd učestvuje ili je reprezentovan, u skladu sa pravilima i praksom održavanja takvih skupova.\nNa sednici je pesmu grada Beograda izveo dečiji hor „Čarolija“.


ATR razvija sledeću, ekonomičniju i ekološki održiviju generaciju svojih najprodavanijih aviona - KAMIONI.NET\nATR, svetski lider u regionalnoj avijaciji, objavio je planove za sledeću generaciju svoje najprodavanije porodice aviona do 2030. godine – ATR EVO.\nPlan predviđa napredan dizajn i nove pogonske jedinice sa hibridnim karakteristikama. Na avionima nove generacije biće primenjene inovativne tehnologije koje će omogućiti značajna poboljšanja performansi, ekonomije i ekološke održivosti.\nNovi eko-dizajn trebalo bi da dobiju propeleri i kabina, a verovatno i kokpit sa novim sistemima. ATR EVO ostaje dvomotorni turboprop koji će moći da pokreće 100% održivo vazduhoplovno gorivo (SAF – Sustainable Aviation Fuel).\nGeneralni direktor ATR-am Stefano Bortoli: „Sledeća generacija naših aviona biće korak napred u odgovornom avio saobraćaju. Kada stigne na tržište, novi ATR EVO će utrti put ka dekarbonizovanoj avio budućnosti, što uključuje smanjenje potrošnje goriva od 20% i 100% SAF kompatibilnost. Novi avion će emitovati 50% manje CO2 od regionalnog mlaznjaka koji pokreće konvencionalni kerozin. Kada se koristi 100% SAF, njegove emisije će biti blizu nule.”\nFabris Vautier / Fabrice Vautier/, ATR SVP Commercial: „ATR ‘EVO će biti još ekonomičniji, sa dvocifrenim uštedama operativnih troškova postignutim posebno kroz 20% manju potrošnju goriva i 20% smanjenja ukupnih troškova održavanja. To znači da avio kompanije mogu profitabilnije opsluživati kraće rute, a korisnici avio prevoza mogu imati koristi od veće povezanosti, važnijih usluga i većeg ekonomskog razvoja. Naš cilj je da nastavimo da nudimo klijentima i društvu sve inkluzivniji i odgovorniji vazdušni prevoz.”\nStefan Viala / Stéphane Viala/, ATR SVP inženjering: „Uputili smo zahtev za informacije glavnim proizvođačima motora za razvoj novog pogona koji će kombinovati tehnologije postojeće i buduće generacije. ATR EVO će imati poboljšane performanse – vreme za penjanje i poboljšanu kabinu, uz povećanu upotrebu lakših bioloških materijala. Reciklabilnost će takođe biti u središtu našeg novog dizajna.” U narednim mesecima, ATR će raditi sa avio-kompanijama, proizvođačima motora i dobavljačima sistema, sa ciljem da program razvoja nove generacije aviona pokrene do 2023. godine.\nTags: ATR, ATR EVO\nKAMIONI.NET > Avio > ATR razvija sledeću, ekonomičniju i ekološki održiviju generaciju svojih najprodavanijih aviona


U POLA GODINE FORMIRANO VIŠE OD 180 ZADRUGA\nBeograd (06. decembar 2017.) - U Beogradu je juče potpisano sedam novih ugovora za dodelu bespovratnih sredstava Vlade Srbije čime je zaokružen prvi ciklus dodele sredstava namenjenih zadrugama, a novac je dodeljen u okviru projekta "500 zadruga u 500 sela", saopšteno je iz vlade.\nProjekat je seo programa sprovođenja mera ravnomernog regionalnog razvoja Srbije, a ministar bez portfelja zadužen za regionalni razvoj i koordinaciju Milan Krkobabić kaže da je 2017. godina bila istorijska za zadrugarstvo Srbije.\nUz podršku Odbora za selo SANU i Zadružnih saveza Srbije i Vojvodine u prethodnih pola godine formirane su čak 182 nove zadruge, koliko je osnovano u prethodnih pet godina.\nUkupan iznos dodeljenih sredstava iz tog programa u 2017. godini je oko 200 miliona dinara, čime je potpomognut rad više od 20 zadruga u Srbiji, a ministar je naglasio kako će sredstva koja država izdvaja za ovu namenu biti četiri puta veća naredne godine.\n"Ideja je da kvantitet preraste u kvalitet, povezivanjem pojedinačnih specijalizovanih zadruga po horizontali, u složene sisteme koji bi se bavili i naučno-istraživačkim radom, kontrolom kvaliteta, izvozom i tako predstavljali ozbiljne privredne subjekte", rekao je Krkobabić.\nUgovore su, zajedno sa predsednicima opština kojima pripadaju, potpisale postojeće ZZ „Golubac" iz Golupca, ZZ „Agro Eko Voće" iz Arilja, ZZ „Modoš" iz Sečnja, ZZ „Agrodunav" iz Odžaka, ZZ „ Euro Duo Kalem" iz Lazarevca kod Kruševca i dve novoosnovane ZZ „K i S 2017" iz Cerovca i ZZ „Profortun" iz Kisača.\n:: AgroVizija Portal :: U POLA GODINE FORMIRANO VIŠE OD 180 ZADRUGA ::


RTCG - Radio Televizija Crne Gore - Nacionalni javni servis :: Društvo :: Pripremili Vodič za etičko izvještavanje o ranjivim grupama\n18. 09. 2021. 11:16 >> 11:17 0\nPripremili Vodič za etičko izvještavanje o ranjivim grupama\nSindikat medija i NVO Građanska alijansa pripremili su Vodič za etičko izvještavanje o ranjivim grupama, koji je distribuiran crnogorskim medijima. Dokument je, kako je saopšteno, rezultat rada Radne grupe čiji su članovi bili novinari, predstavnici civilnog sektora i državnih institucija, medijski ekperti i borci za ljudska prava ranjivih grupa.\nGrupe koje su tretirane u dokumentu su: osobe sa invaliditetom, Romi i Egipćani, LGBTIQ osobe i migranti/izbjeglice i tražioci azila.\n"Mediji imaju veliki uticaj na kreiranje društva spremnog za prihvatanje ranjivih grupa na adekvatan način. Izvještavanje je izuzetno značajno kada želimo ostvariti pozitivan odnos sa okruženjem, ali je još i značajnije kada je taj odnos sa okruženjem u krizi. Mediji imaju izuzetno važnu ulogu i u uspostavljanju prioriteta u obrađivanju tema važnih za javnost", navode iz SMCG i GA.\nKako ističu, namjera članova i članica Radne grupe je bila da medijskim radnicima ponudi set rješenja kojim se uz adekvatnije medijsko predstavljanje utiče na percepciju javnosti i smanjenje socijalne distance prema tim grupama.\n"Vodič nudi konkretne smjernice, daje odgovore na najčešće stereotipe i predstavlja uputstva ka što efikasnijoj zaštiti ljudskih prava pripadnika ranjivih grupa. Cilj njegove izrade je smanjene diskriminacije prema osobama koje pripadaju ranjivim grupama, koja se najčešće ogledala u vidu upotrebe neadekvatne terminologije i korišćenja steretopizacije pri izvještavanju", navode autori.\nPreporuke koje se mogu naći u Vodiču su da se prilikom izvještavanja o ranjivim grupama ili osobama iz ranjivih grupa vodi računa da se ranjive grupe/osobe ne prikazuju kao slabe ili zavisne, da se izbjegava izvještavanje kroz viktimizovanje pripadnika ranjivih grupa, kao i da pripadnike ranjivih grupa prikazuju kao jednake bez prenaglašavanja njihovog statusa prilikom izvještavanja.\nVodič je dio projekta „Podrška medijskim slobodama i novinarskim standardima“ koji realizuju Sindikat medija Crne Gore i Građanska alijansa. Projekat je podržan od strane Ambasade Kraljevine Norveške, Balkanskog fonda za demokratiju Njemačkog Maršalovog fonda Sjedinjenih Američkih Država.\nGrađanska alijansa Sindikat medija\nČlanovi TS da zamrznu status u advokaturi\n03. 01. 2022. 1\n"Stiče se utisak da novinari nigdje nijesu bezbjedni"\nGašenjem Dnevnih novina bez posla ostalo 30 ljudi\n31. 12. 2021. 2\nVećina građana ima negativan stav o efikasnosti pravosuđa


SVET KOMPJUTERA - TEST RUN - UninstallView 1.13\nSećate li se NirSoftovog MyUninstallera, jednostavne alatke za (tiho) deinstaliranje programa? Dobro, nije strašno, ipak je daleko ta 2003. godina kada je pomenuti bio u centru pažnje. UninstallView je njegov naslednik i, pored toga što je zadržao osnovnu karakternu crtu, prilagođen je novom Windowsu, bilo da se radi o njegovoj 32-bitnoj ili 64-bitnoj verziji.\nNeverovatno je to što UninstallView zauzima svega 201 kilobajt i ne zahteva instalaciju (čitaj: portabilan je). Čim ga pokrenete, odmah se daje u potragu za instaliranim programima i izlistava ih na glavnom radnom ekranu. U pitanju je manje-više klasična tabela u kojoj se nalazi daleko više informacija nego što to nudi sistemski komplement. Tako, osim osnovnih informacija (naziva programa i proizvođača, datuma instalacije...), možete da vidite i gde je smešten deinstalacioni string, koji korisnik je obavio instalaciju, na kojoj lokaciji u registar-bazi su upisani podaci i još mnogo toga. Na raspolaganju je čak 25 tipova podataka, po kojima je moguće obaviti i sortiranje sadržaja.\nNa deinstalacione informacije u registar-bazi može da se „skoči” iz jednog poteza, a tu su i oba načina deinstalacije. Logično, omogućeno je klasično deinstaliranje koje po PS-u korisnika usmerava korak po korak kroz proces. Možete da probate i alternativnu metodu – tiho deinstaliranje, koje ne zahteva ama baš nikakvu intervenciju korisnika. Nažalost, UninstallView ne može da isforsira ovaj način obračunavanja sa instaliranim softverom i on je moguć jedino ako je proizvođač tako nešto predvideo i to uključio u deinstalacionu rutinu. Inače, sve informacije koje program pribavlja o svojoj instaliranoj braći mogu da se snime na hard-disk u tekstualnom obliku, ako zatreba...\nŠta to još UninstallView može, a da je vredno pomena. Ukoliko pritisnete taster ’F9’, na ekranu će se pojaviti napredna podešavanja koja nude veoma zanimljive mogućnosti. Recimo, odavde možete da zatražite liste programa samo za trenutnog (ili sve) korisnika računara, a isto može da se uradi i kada je u pitanju udaljeni računar (u mreži). Do željenih podataka može da se dođe čak i sa eksternih hard-diskova, uz izbor jedne od tri brzine rada.\nČini nam se da UninstallView nije mnogo napredovao od kako smo se sa njim družili poslednji put. Interfejs se zaglavio u vremeplovu, broj mogućnosti je na sličnom nivou, a postavlja se i pitanje da li je prosečnom korisniku sve ovo zaista potrebno. Od gomile informacija koristi će imati samo oni najopsesivniji, dok je pribavljanje deinstalacionih informacija sa mrežnih računara i eksternih nosača podataka stratosfera za kućnog „kliktavca”. Ako ništa drugo, sve je besplatno i lako se koristi, pa ako se sistemska rutina tokom procesa deinstalacije negde spotakne, znate kome da se obratite. Program može da se čuva i na USB stiku, a lako može i da se pošalje elektronskim putem, jer je tanak kao kenijski dugoprugaš.\nwww .nirsoft .net /utils /uninstall _view .html


U decembru 2009. godine NVO Juventas je u partnerstvu sa CeMI-jem, započeo realizaciju projekta „Crna Gora – svijetla tačka na gej mapi” čiji glavni cilj je bila promocija i podrška ljudskim pravima LGBT osoba u Crnoj Gori. Njegov podcilj je bila promocija i podrška aktivnostima protiv diskriminacije LGBT osoba u Crnoj Gori kao i omogućavanje nadoknade za učinjeno kršenje ljudskih prava. Korisnici projekta su bile LGBT osobe u Crnoj Gori, dok su u ciljne grupe spadali LGBT aktivisti/aktivistkinje, opšta populacija, Vladine institucije (uključujući profesionalce i pružaoce usluga) kao i nevladine organizacije, političke partije i mediji.\nPo prvi put u Crnoj Gori formirana je široka koalicija na nacionalnom nivou sa ciljem promocije ostvarivanja prava seksualnih manjina. Predstavnici LGBT populacije su se zajedno sa prestavnicima Vladinih institucija, nevladinih organizacija, političkih partija i medija založiti za promociju i podršku ljudskim pravima seksualnih manjina u Crnoj Gori.\nU toku trajanja projekta, osim formiranja koalicije, sprovedene su i sljedeće aktivnosti:\nAnaliza situacije u kojoj se nalaze LGBT osobe, bazirana na istraživanju javnog I stručnog mnjenja, stavovima I iskustvima LGBT osoba, pravnom okviru i odnosu medija.\nKreiranje Nacionalnog akcionog plana, kao podrške LGBT pravima u Crnoj Gori.\nSprovođenje kampanje o pravima LGBT osoba u Crnoj Gori među profesionalcima i pružaocima usluga.\nPoboljšanje tehničkih i menadžerskih kapaciteta LGBT aktivista.\nSprovođenje medijske kampanje u cilju promocije LGBT prava.\nO Koaliciji “Zajedno za LGBT prava” Koalicija sa nazivom “Zajedno za LGBT prava” se sastojala od predstavnika civilnog sektora i vladinih institucija koje su aktivne ili važne u polju unapređenja poštovanja ljudskih prava.\nČlanovi Koalicije su se obavezali na doprinos poboljšanju prava LGBT osoba, unošenje tog stremljenja u svoja zvanična dokumenta: opšta ili posebna na nivou organizacija, po mogućnosti u Statut, prisustvo na mjesečnim sastancima Koalicije i doprinos u pisanju radnih dokumenata iste.\nKoalicija se sastojala iz 5 jedinica:\nKampanja javnog zastupanja\nČlanovi Koalicije su birali kojoj jedinici žele da pripadaju, a svaka jedinica je dala smjernice u kom pravcu se treba kretati kako bi se segmenti projekta i ostalih uvezanih aktivnosti realizovali na što bolji način.\nČlanovi Koalicije su se ohrabrivali da doprinos daju i u drugim segmentima rada Koalicije u okviru kojih nijesu imenovali svoje predstavnike. Rezultati rada koalicije su se javno objavljivali putem glasila www.montenegrogay.me. Članovi Koalicije su se ohrabrivali da daju doprinos radu www.montenegro-gay.me portala kroz iskazivanje podrške LGBT populaciji javnim tekstom podrške na portalu.\nUdruženje sudskih vještaka da preraste u Komoru\nMay 26, 2017 новембар 13, 2017\nU Crnoj Gori je neophodno da Udruženje sudskih vještaka preraste u Komoru, da oni za svoj rad budu bolje...\n[:mn]Crna Gora - svijetla tačka na gej mapi[:en]Montenegro - A Bright Spot On The Gay Map[:]


Ministar Alkalaj se susreo sa Dimitrisom Drucasom - Klix.ba\nMinistar Alkalaj se susreo sa Dimitrisom Drucasom\n20.11.2009. u 16:14\nMinistar vanjskih poslova Bosne i Hercegovine Sven Alkalaj susreo se 20. novembra 2009. godine sa zamjenikom ministra vanjskih poslova Republike Grčke Dimitrisom Drucasom.\nMinistar Alkalaj je i ovom prilikom naglasio da za Bosnu i Hercegovinu članstva u NATO-u i EU nemaju alternativu. Prijem u Akcioni plan za članstvo u NATO (MAP) i slobodni vizni režim donijeli bi dodatni optimizam, potreban da se radi bolje i uspješnije na reformama, rekao je ministar Alkalaj i naglasio da je bezvizni režim posebno važan za mlade generacije u BiH.\nMinistar Alkalaj je bilateralne odnose ocijenio kao odlične, a u prilog tome govore brojne posjete koje su realizirane u proteklom periodu na visokom i najvišem nivou. Međutim, ipak ima prostora za unapređenje ekonomskih odnosa i očekujemo da će poslovni ljudi iz Grčke naći interes da dođu i posluju ovdje, rekao je ministar i informirao o bh. kompanijama čiji proizvodi imaju evropske standarde i koje mogu da uspješno izvoze u Republiku Grčku.\nZamjenik ministra Drucas je čestitao ministru Alkalaju izbor Bosne i Hercegovine u Vijeće sigurnosti Ujedinjenih naroda i rekao da naša zemlja sada može biti važan glas regiona u ovoj najznačajnijoj međunarodnoj organizaciji.\nZamjenik ministra Drucas je naglasio da Bosna i Hercegovina, kao i druge zemlje regiona, ima jasnu evropsku perspektivu i u tom smislu je Grčka predložila Agendu 2014 koja postavlja političku formu ideje pristupa zemalja regiona EU i koja treba da donese pozitivnu atmosferu i novi dinamizam. Agendu 2014, po kojoj bi te godine sve zemlje zapadnog Balkana trebale biti članice Evropske unije, ministar Alkalaj ocijenio je kao vrlo dobru i korisnu inicijativu i zahvalio se Grčkoj na podršci koju pruža zemljama regiona na njihovom putu prema EU.\nPunopravno članstvo zemalja regiona u EU treba posmatrati kao mirovni projekat koji će regionu donijeti dugoročnu stabilnost, rekao je zamjenik ministra Drucas. Također je uvjeren da će poslovni ljudi iz Grčke biti dobrodošli u Bosnu i Hercegovinu i da ih treba ohrabriti da koriste mogućnosti koje ovdje postoje.


Opozicija: Pomoć - sramotna\nOpozicija: Pomoć – sramotna\nBeta 12. novembra 2015. 13:00\nPoslanici opozicionih stranaka u Skupštini Srbije danas su u raspravi o predlogu dopuna Zakona o budžetu ocenili da jednokratna pomoć od 7.000 dinara za prosvetne radnike predstavlja veliku sramotu.\nPoslanik Socijaldemokratske stranke Marko Đurišić rekao je da prosvetni radnici tokom štrajka nisu tražili 7.000 dinara, kako je u obrazloženju dopuna Zakona naveo ministar finansija Dušan Vujović, već jednokratnu pomoć u visini prosečne plate, koja bi trebalo da iznosi oko 40.000 dinara, što je oko šest puta više.\nPortparolka i poslanica Demokratske stranke (DS) Aleksandra Jerkov kazala je novinarima u Skupštini da ta stranka zahteva od ministra prosvete, nauke i tehnološkog razvoja Srdjana Verbića da se izvini prosvetnim radnicima zbog današnje izjave da „oni koji nisu zadovoljni milostinjom od 7.000 dinara treba da je vrate u budžet“.\nOna je kazala da je prosvetnim radnicima prošle godine smanjenjem plata oduzeto 60.000, a ovom merom im se vraća 10 odsto oduzetog.\n„Reč je o velikoj sramoti Aleksandra Vučića koji čestita prosvetnim radnicima kojima će plate biti povećane za 1.400 dinara, koliko iznosi famoznih četiri odsto. Sada im se vraća 10 odsto onoga što im je prošle godine oduzeto, kao da su njihove plate najveći problem, a Vlada ne sme da dirne u javna preduzeća i Vladine agencije“, kazala je Aleksandra Jerkov.\nPredsednik Nove stranke Zoran Živković kazao je novinarima da glasanje o predlogu dopuna Zakona o budžetu 2015. godine predstavlja rebalans budžeta i da će pomoć prosvetnim radnicima morati da se isplati iz budžetskih rezervi.\nOn je kazao da neto iznos pomoći iznosi osam miliona evra, „što je oko 50 odsto više od onoga što je Vučić juče odlučio da da u Srebrenici kako bi oprao neke grehe iz prošlosti“.\n„Pitanje je zašto ta pomoć nije data i radnicima u zdravstvu, da li misle da su medicinske sestre i lekari zadovoljni svojim platama. Ovo je zakon koji je nepravedan, nezakonit u odnosu na budžet, samo verifikacija da ‘sultan’ Vučić Aleksandar zadovolji potrebu svoje skupštinske većine“, kazao je Živković.\nOn je pozvao one prosvetne radnike koji ne žele da prihvate pomoć da je uplate u poseban fond i definišu namenu tog fonda.\nDopunom Zakona o budžetu za 2015. godinu prvobitno je planirana jednokratna pomoć od 6.000 dinara, ali je amandmanom poslanika Srpske napredne stranke Zorana Babića predloženo da pomoć od bude isplaćena zaposlenima u osnovnim i srednjim školama, višem i visokom obrazovanju, kao i zaposlenima u učeničkom i studentskom standardu.


Fajon: U EU covid pasoš ne može vakcina koju EMA nije odobrila - Bolja Strana\nNaslovnica Vijesti Fajon: U EU covid pasoš ne može vakcina koju EMA nije odobrila\nFajon: U EU covid pasoš ne može vakcina koju EMA nije odobrila\nTek nakon što EMA odobri vakcinu Sputnjik V, ona može da bude uključena u šemu EU covid pasoša, kaže Fajon\n„Nijedna kineska kompanija još nije podnijela zahtjev za odobrenje… Ako bude odobrena, ruska vakcina može da bude uključena u verziju covid pasoša EU”, kaže, Fajon za Nova.rs.\nOna je tako odgovorila na pitanje portala kakav je njen stav o predlogu za uvođenje covid-pasoša za slobodno kretanje unutar EU, a koje će moći da dobiju samo oni koji su vakcinisani cjepivima koje je odobrila EMA.\nUkoliko bude usvojen ovakav predlog, veliki broj građana koji je vakcinisan kineskom i ruskom vakcinom neće moći da dobije takozvane “covid pasoše” EU.\n“Očekuje se da će Komisija usvojiti svoj prijedlog o covid pasošima tek ove nedjelje. Kako još uvijek nije na stolu, ne mogu ga komentarisati. Međutim, čvrsto vjerujem da moramo učiniti sve što je u našoj moći da se što prije vratimo u normalu. Verzija covid pasoša EU mogla bi biti samo jedno od rješenja za lakše putovanje i prelazak granice”, navodi Fajon za Nova.rs.\n“Što se tiče priznatih vakcina, EU ima stroge zakonske regulative za odobrenje i sertifikaciju vakcina. Očigledno je da verzija EU covid pasoša ne može prepoznati vakcinu koju EMA još nije odobrila. Konkretno, kada su u pitanju kineske vakcine, nijedna kompanija iz Kine nije podnela zahtjev za odobrenje na tržištu. Stoga se takve vakcine ne mogu razmatrati u EU”, navodi Fajon.\n“Tek nakon što EMA odobri vakcinu Sputnjik V, ona može da bude uključena u šemu EU covid pasoša”, kaže Fajon.\nPrethodni članakU Bosni i Hercegovini 1.726 novozaraženih, preminulo 35 osoba\nNaredni članakFrancuski ministar zdravstva Veran pohvalio vakcinu AstraZenece


Centrir - Održan prvi seminar za srednjoškolce\n02.12.2013. - Održan prvi seminar za srednjoškolce\nOd 28. novembra do 1. decembra 2013. godine u Bijeljini je održan prvi seminar u okviru projekta ,,Mladi najznačajnija pokretačka snaga našeg regiona”, čiji je cilj bio da se osnaže kapaciteti srednjoškolaca za identifikaciju problema u njihovim lokalnim zajednicama, kao i za njihovo aktivno rešavanje. Učesnici seminara su bila 32 srednjoškolca iz 8 opština i gradova u Srbiji i BiH: Bijeljina, Orašje, Doboj-Istok, Gradačac, Inđija, Sremska Mitrovica, Stara Pazova i Ruma.\nMladi su pokazali veliko interesovanje za teme koje su bile obuhvaćene seminarom, a svojom aktivnošću i zainteresovanošću su doprineli da nova znanja i veštine kroz radionice budu savladane sa lakoćom i u prijatnoj atmosferi druženja i razmene mišljenja sa njihovim vršnjacima iz regiona.\nSeminarom su bile obuhvaćene sledeće teme:\nDemokratija i ljudska prava,\nMultikulturalizam vs. interkulturalizam,\nStereotipi i predrasude,\nNenasilna komunikacija i mirno rešavanje konflikata,\nIsta grupa polaznika će pohađati još jedan seminar u Rumi od 20.- 22.decembra 2013.godine, na kome će polaznici raditi na osmišljavanju lokalnih akcija u svojim opštinama i gradovima. Ove akcije bi trebalo da doprinesu rešavanju najmanje jednog konkretnog problema mladih u njihovim sredinama, a na njihovoj realizaciji će raditi zajedno sa vršnjacima i lokalnim Kancelarijama za mlade.\nSeminar u Bijeljini je održan zahvaljujući podršci Evropske unije, koja finansira projekat ,,Mladi najznačajnija pokretačka snaga našeg regiona”, na čijoj realizaciji zajedno rade CenTriR u Srbiji i „Helsinški odbor za ljudska prava u Republici Srpskoj“ na teritoriji BiH.


"Nema bošnjačkog političara koji nije spreman da tretira Srpsku kao politički, pa i vojni cilj" - ISTOK - www.istokrs.com | Vijesti iz Istočne Hercegovine\nHome /Info/Politika/“Nema bošnjačkog političara koji nije spreman da tretira Srpsku kao politički, pa i vojni cilj”\nPredsjednik Dodik izjavio je danas da 25. novembar nije dan državnosti i da ne može da bude proslavljan.\n“Republika Srpska je protiv donošenja zakona da se 25. novembar proslavlja kao dan državnosti BiH. Ovaj datum može biti praznik jednog ili eventualno dva naroda u BiH, a nije praznik BiH”, rekao je Dodik novinarima u Banjaluci.\nOn je naveo da je obilježavanje ovog datuma dokaz da u nesređenoj BiH ne postoji zakon o danu državnosti i da pogotovo to ne može biti 25. novembar, dan kada je održan ZAVNOBiH.\nDodik je podsjetio da je ZAVNOBiH bio jedan od sastanaka koji je pretohdio AVNOJ-u kao glavnom događaju stvaranja Jugoslavije.\n“Nemoguće je očekivati da se AVNOJ ne pominje, a da u tom pogledu neko pokušava da nametne dan republike. Vidim da su neki čestitali ovo, ali su tu mogli da budu dovedeni u zabludu”, zaključio je Dodik.


► Falkoni otvorio 10. Putujući sajam - upoznajte francuske univerzitete\n"Vaše putovanje u Francusku u za vas vrlo značajnom momentu, dok ste studenti, omogućava vam da razmenjujete svoja iskustva s drugim mladim ljudima, da stvorite veze i približite se mladima u Francuskoj i na taj način pripremite vašu zemlju za pristupanje EU", rekao je Falkoni.\nPrema njegovim rečima, "putujući sajmovi" u Srbiji i na Zapadnom Balkanu su deo nove francuske strategije "Dobrodošli u Francusku/Izaberite Francusku" čiji cilj je da Francuska stranim studentima bude prvi izbor za studiranje u inostranstvu.\nTakođe, Falkoni je rekao i da je Francuska, iako podržava frankofoniju u Srbiji i drugde u svetu, "realna zemlja, otvorena ka svetu" i da shodno tome postoje i kursevi na engledkom jeziku.\nDirektorka Frankofonog centra za univerzitetsku uspešnost Milica Vinaver rekla je da je "Putujući sajam" postao "tradicija beogradske akademske jeseni".\n"To je veoma dragocena stvar jer frankofonija u našem regionu stagnira", navela je Vinaver.\nPrema njenim rečima, Evropska komisija je oporenula inicijativu "Evropski univerzitet" u okviru koje do 2024. treba da se oforme savezi univerzitet iz raznih evropskih zemalja.\n"To se čini da bi se mladi zbližili, da bi se povećala međunarodna konkurentnost univerziteta i omogućilo univerzitetima da odgovore na izazove sutrašnjice", rekla je Vinaver.\nVinaver je rekla da je strategija internacionalizacije Beogradskog univerziteta da se prima još više stranih studenata i da veruje da se srspki univerziteti strancima "sami preporučuju" svojim radom.\nfrancuski ambasador /\nŽan-Luj Falkoni /


Geekbench test otkriva specifikacije Samsung Galaxy S11 telefona - Volim Danilovgrad\nTagged: s11, samsung, Samsung S11\nSamsung Galaxy S11, sa brojem modela SM-G986B, se pojavio na Geekbench listingu, koji otkriva i neke ključne detalje o ovom modelu telefona. Uređaj stiže uz Exynos 9830 čipset, koji radi na frekvenciji od 1.95Hz i uparen je sa 12GB RAM-a. Telefon će raditi pod Android 10 verzijom operativnog sistema.\nNa Geekbench 5 testu, Galaxy S11 (SM-G986) je ostvario rezultat od 427 poena u single-core i 2326 poena u multi-core testu.\nOčekuje se da će Samsung Galaxy S11 imati 6.7-inčni S-AMOLED displej, sa punch-hole otvorom za kameru koji je centriran u vrhu. Ekran bi trebalo da nudi 120Hz osvežavanje. Na poleđini se očekuje sistem od četiri kamere, koji čine 108MP glavni senzor kao i 48MP senzor sa 10x zumiranjem i 100x hibridnom zum podrškom. Telefon bi trebalo da ima i podršku za snimanje 8K videa @30fps.\nTačan kapacitet baterije nije poznat, ali bi trebalo da ima podršku za 25W brzo punjenje. Telefon bi mogao imati SIM i eSIM edicije, dok bi Galaxy S11+ mogao biti 5G uređaj.\nGlasine sugerišu da će Galaxy S11 seriju telefona činiti Galaxy S11e, Galaxy S11 i Galaxy S11+ modeli, a nedavno se pojavila informacija da će zvanično biti objavljeni 11. februara 2020. godine.


Kristina odgovara Željku: Neprijatno sam iznenađenja tvojim saopštenjem – mojKontakt portal – Radio Televizija Kontakt\nSukob sudija “X Factora”, Kristine Kovač i Željka Joksimovića se nastavlja.\nNakon što je Kristina uputila riječi podrške Danijelu Kajmakoskom uz konstataciju “da će kritikovati Željka ukoliko bude griješio u radu sa njim”, kantautor joj je odgovorio da vodi računa o svojim kandidatima i da pazi da joj bendovi ne završe kao Peti element.\nNakon što je pročitala šta joj je Željko poručio, Kristina se oglasila novom porukom:\nObraćajući se tvom kandidatu, kao jednom od mojih favorita, još jednom sam, a u širom sveta prepoznatljivom duhu “X faktor komunikacije”, kroz benigno kolegijalno peckanje naglasila već odavno svima poznatu različitost naših ukusa, pristupa muzici i sistema vrednosti.\nZnaš, uspeh se ne meri samo brojevima. U supotnom bi mnogi manje talentovani od tebe ili mene bili kredibilnije sudije i mentori u “X factor Adria”.\nTopli pozdrav iz Srbije!\nBanjaluka: Vrtiće pohađa oko 2.200 djece


Namjera Vlade da Kraljičinu plažu izmedju Budve i Bara proda arapskoj Royal Grupi, do sada je od opozicije i dijela nevladinog sektora bila kritikovana zbog prekršenih procedura i protivzakonitog davanja specijalnog statusa budućem rizortu koji bi, zapravo, bio posebno područje kom bi moglo da se pristupi samo uz dozvolu investitora. Sada se, nakon „curenja“ nacrta ugovora, u javnosti čuju optužbe za korupciju.\nNakon što se upoznala sa sadržajem nacrta ugovora Vlade i arapske Royal Group, Mreža za afirmaciju nevladinog sektora je pozvala je Vladu da ovaj akt povuče iz procedure, a Skupštinu da zaštiti javni interes.\nZamjenik izvršnog direktora MANS-a, Dejan Milovac kaže da u toj NVO očekuju od Skupštine da će uspjeti da se odupre pritiscima koji su uobičajeni kada su u pitanju poslovi tog tipa, i ipak uspjeti da ispuni svoju osnovnu funkciju i zaštiti javni interes.\n„Odredbe ovog ugovora upućuju na to da se budućim kupcima daju takve privilegije koje nema nijedna kompanija u Crnoj Gori, a u odredjenim dijelovima se čak suspenduju i postojeći zakoni. Smatramo da takav nacrt ugovora nije moguće dobiti, a da neko u Vladi, odnosno, Demokratskoj partiji socijalista nije bio korumpiran. MANS će, svakako, nastaviti da prati dešavanja u vezi sa ovim ugovorom, a od tužioca ćemo zahtijevati da se aktivno uključi u proces da ne bismo imali još jedan ugovor kao što je bio onaj za podgorički Kombinat aluminijuma i koji će napraviti štetu za gradjane Crne Gore i crnogorski budžet.“\nU MANS-u kažu da se Vlada ugovorom sa arapskom Royal Group u potpunosti odriče upravljanja dijelom svoje teritorije, odnosno, da datim ustupcima Vlada investitoru obezbjeđuje da lokacija na Dubovici postoji unutar Crne Gore kao poseban entitet u kome nije dozvoljen pristup svima, već samo onima koga odabere investitor i gdje važe drugačiji propisi u odnosu na ostatak crnogorske teritorije.\nU vladajućoj Demokratskoj partiji socijalista, odbacuju optužbe za korupciju.\nČlan skupštinskog Odbora za antikorupciju i funkcioner DPS-a, Obrad Mišo Stanišić kaže:\n„Ja samo mogu da kažem – što god Vlada krene da radi MANS to proglašava korupcionaškim poslom, a u posao se još nije ni ušlo. Prema tome, te MANS-ove percepcije su, zaista, prevršile svaku mjeru, a ja mislim da je to cilj MANS-a, da treba stati na put svemu dobrom što se u Crnoj Gori radi.“\nUgovorom je, navodno, osim što će području Kraljičine plaže, ako pripadne Royal Grupi, moći da se pristupi samo sa njihovom dozvolom, Vlada garantovala, čak, i da neće usvajati ili mijenjati propise čija primjena može ugroziti interese investitora, odnosno, usvajanje zakona, propisa i planova koje kupac smatra prihvatljivim.\nPored toga, Vlada se obavezala da usvoji urbanističke planove koji će takodje u potpunosti odgovarati projektima i zahtjevima investitora.\nInvestitoru je garantovano i da Vlada ili opštine na čijoj se teritoriji budući rizort nalazi, nikada neće vršiti eksproprijaciju tog zemljišta, što u prevodu znači da privatni interes na toj lokaciji ima prednost u odnosu na državni, odnosno, javni interes.\nDa li aranžman koji predlaže Vlada ostavlja prostor za sumnje na korupciju?\n„Vladin aranžman sa stranim investitorom u vezi sa Kraljičinom plažom u Dubovici, prema onome što sam čuo, nije u interesu Crne Gore i njenih gradjana. To je, očigledno, u interesu tog investitora i nekoga iz Vlade ko mu obezbjedjuje takve uslove i podršku da jednostavno može da radi šta hoće, odnosno, da mu mi garantujemo da mu nikad ništa nećemo mijenjati. Ja razumijem investitora da želi da se obezbijedi, ali ne razumijem ovu državu da je spremna na takve uslove i takve ustupke i tu nema mjesta ocjenama da se radi o neznanju. Sada sumnjam na korupciju, ali to treba dokazati. Ipak, veoma sumnjam da se radi o koruptivnim radnjama“, zaključuje nezavisni poslanik, Mladen Bojanić.


Osigurana sredstva za obezbjeđenje zakonski potrebne dokumentacije za zatvaranje deponije Peći | Općina Ključ\nOsigurana sredstva za obezbjeđenje zakonski potrebne dokumentacije za zatvaranje deponije Peći\nOpćinski načelnik općine Ključ , prof. Nedžad Zukanović potpisao je jučer (08.12.2014.godine) u Sarajevu sa Federalnim ministarstvom okoliša i turizma Ugovor o implementaciji odobrenih sredstava za sufinansiranje projekata za zatvaranje tehničkih, neuređenih općinskih deponija, unaprjeđenje rada postojećih regionalih centara za upravljanje komunalnim otpadom i tehničko unaprjeđenje postojeće infrastrukture i postrojenja za upravljanje komunalnim otpadom na području Federacije Bosne i Hercegovine za 2014.godinu. Odobrena sredstva u iznosu od 60.060,00 KM će se koristiti za „Projekat zatvaranja općinske deponije II faza) čijom implementacijom će se obezbjediti izrada glavnog građevinskog projekta za zatvaranje općinske deponije na Pećima.\nPored ovog projekta Općina Ključ je u partnerstvu sa Javnim komunalnim preduzećem „Rad“ Ključ i u 2013.godine obezbjedila sredstva u iznosu od 76.488,00 KM za izradu projektno tehničke dokumentacije , urbanističke saglasnosti, elaborata i okolinskih dozvola koje se zakonski moraju obezbjediti za provođenje postupka zatvaranja deponije . Sa ovim sredstvima Općina Ključ i JKP „ Rad“ kompletirat će svu potrebnu dokumentaciju na osnovu koje se mogu raditi kvalitetne aplikacije za dobijanje sredstava od domaćih i stranih fondova za izvođenje radova i nabavku potrebne opreme za zatvaranje deponije Peći.


Vanja Mlađenović, Author at Social Impact Award Serbia\nOn 19 October 2018 In Uncategorized, Vesti\nOn 29 August 2018 In Uncategorized\nFondacija Novak Đoković i magazin Original raspisuju konkurs Original Pitching Day za najbolju startap ideju na temu Tehnološka inovacija u službi čoveka. Tim sa najboljim projektom dobiće direktan plasman na Google Launchpad događaj, čime će se približiti globalnoj Google mreži startapa, ali i podršku u daljem razvoju projekta kroz sistem mentorstva, učešća u Startit akademiji i besplatan radni prostor. Konkurs je otvoren do 10. septembra!\nJedan od članova stručnog žirija biće Miloš Paunović, suosnivač Razlivališta – organizacije koja sprovodi Social Impact Award program u Srbiji, dok će radionicu na temu društvenog preduzetništva držati Ema Stepanović – koordinatorka istog programa.\nNakon procesa selekcije, najboljih 10 timova svoje projektne zadatke predstaviće ekspertima i žiriju, ali i brojnim investicionim fondovima, akceleratorima i habovima, kako bi najbolje startap ideje odmah stigle do pravih adresa. Finale se održava 3. oktobra u Startit centru u Beogradu, zvaničnim partnerom takmičenja.


Brojne su mogućnosti koje pruža Start up program\nStart up program za podršku preduzetništvu i samozapošaljvanju danas je predstavljen Kikinđanima, a oni kojima se učinio zanimljiv u prilici su da konkurišu za podsticajna sredstva. Kako se tokom promocije moglo čuti, početnici u poslovanju i oni čije firme nisu starije od 24 meseca, mogu da se prijave do kraja godine. Programom se podstiče razvoj preduzetništva i samozapošljavanja kroz objedinjenu podršku za osnivanje novih privrednih subjekata, kako bi se doprinelo održivom razvoju i stvaranju novih radnih mesta. Program realizuje Kancelarija za upravljanje javnim ulaganjima, u saradnji sa Ministarstvom privrede i Fondom za razvoj Republike Srbije, uz stručnu podršku Nemačke razvojne banke i Privredne komore Srbije. Podršku programu dala je i lokalna samouprava:\n- Kikinda je sredina u kojoj proizvodno preduzetništvo nije dovoljno zastupljeno jer se naši sugrađani ređe upuštaju u preduzetničke vode. Suština razvoja preduzetništva je ekonomsko jačanje stanovništva i oslanjanja na sopstvene snage. Upravo to je razlog što grad Kikinda finansijski pomaže preduzetništvo kroz bespovratna sredstva za kupovinu opreme i druge aktivnosti vezane za unapređenje proizvodnje - izjavila je Bosiljka Srdić, zamenica gradonačelnika. Savetnik u Centru za programe podrške mikro, malih i srednjih privrednih društava PKS, Vladimir Radovanović, ukazao je da je cilj programa podsticaj razvoja preduzetništva kroz objedinjenu podršku za osnivanje novih privrednih preduzeća, kao i da se podstakne samozapošljavanje i doprinese održivom razvoju i stvaranju novih radnih mesta u Srbiji:\n- Ovim programom je obuhvaćeno više stavki, od niskokamatnih kreditta, do bespovratnog granta koji dodeljuje Fond za razvoj, a koji iznosi 20 odsto od traženih sredstava. Treća stavka je obaveza za one koji apliciraju za sredstva da pohađaju stručno - edukativnu obuku PKS u trajanju od pet dana. Najniža svota koja se dodeljuje je 360.000, a najviša 3,6 miliona dinara, uz kamatu od 5,99 odsto- naveo je Radovanović.


Planer za red količina\nPlaner za red je koncept koji čini 3 planera koji podržavaju životni period od 9 meseci na putu od ideje do realizacije i autorsko je delo Marije Krsmanović. Svaki planer pojedinačno ali i kao komplet, predstavljaju jednu fazu, jedan korak bliže ostvarenju naših ciljeva.\nObzirom da je nedatumiran, Planer za red je magični alat koji aktiviramo u onom trenutku kada želimo da se posvetimo sopstvenim idejama i njihovom konačnom ostvarenju. Klijenti koju su isprobali metodu koju sa sobom donosi, Planer za red nazivaju bukvarom životne organizacije a Marija kao autorka smatra da je ovo neophodan alat svake žene koja živi u skladu sa svojom svrhom.\nNajbolje stvari i velika dostignuća nam se uvek dešavaju kada aktiviramo svoje potencijale. Planer za red ti pomaže da urediš svoju svakodnevnicu na način koji je optimalan baš za tebe, izađeš iz haosa i da u potpunosti živiš u skladu sa svojim potrebama i svojom prirodom.\nZakorači u život koji je uređen i konačno savladaj veštinu organizacije života i prioriteta i naruči Planer jednim klikom.\nBudite prvi koji će napisati recenziju za „Planer za red“ Odustani od odgovora


Upad u RTS — Cenzolovka\nNa Platformi Saveta Evrope za zaštitu novinarstva i bezbednosti novinara juče je postavljen upad dela demonstranata i lidera opozicije u zgradu Radio-televizije Srbije (RTS).\nNakon što je Bujke u noći subotnjih Ida izvršio javnu autodefekaciju, pokušao je malčice da izvadi stvar blagoizjavom da on, Bujke, nipošto neće na čelu jurišnih odreda RTS-ovih novindžija „upadati u prostorije opozicionih stranaka“ i time je svima održao lekciju iz civilizovanosti, trpeljivosti, zakonitosti i drugih stvari koje u Srbiji ne postoje.\nKako se lagalo o protestima 16-17. marta\nRedakcija FakeNews Tragača pratila je izveštavanje medija o protestima 16. i 17. marta u Beogradu, trudeći se da zabeleži dezinformacije koje su tom prilikom plasirane u medijima. U nastavku teksta donosimo vam pregled detektovanih lažnih vesti, a listu ćemo proširivati u skladu sa prikupljenim dokazima. Ukoliko ste i vi uočili sumnjiv medijski sadržaj o ovoj temi, možete ga prijaviti ovde.


Pogledajte program manifestacije "Evropska noć istraživača 2018" | Banja Luka 24 sata\nHome Banjaluka Pogledajte program manifestacije “Evropska noć istraživača 2018”\nPogledajte program manifestacije “Evropska noć istraživača 2018”\nSedmu godinu za redom u Banjoj Luci se obilježava već prepoznatljiva najzabavnija noć nauke i istraživačkog rada, “Evropska noć istraživača 2018”.\nOve godine manifestacija će biti realizovana pod sloganom “Let‘s STEAM: Stvarajmo nove prilike”, u petak, 28. septembra, sa početkom u 17 časova na nekoliko različitih lokacija.\nPosjetioci će ove godine imati priliku da posjete: Sajam nauke i tehnike u okviru kojeg ih očekuju demonstracije naučno-istraživačkih postignuća kroz koje će praktično i na interesentan način biti predstavljena nauka na djelu; naučna predavanja i debate, edukativni info kutak, te takmičenje za srednje škole kroz koje će srednjoškolci predstaviti svoje naučno-istraživacke radove.\nSvečana ceremonija otvaranja i centralni dio manifestacije biće održan u Domu omladine, dok Muzej savremene umjetnosti uz Astronomsko društvo Ruđer Bošković vodi na “put u svemir” mobilnim planetarijumom. Učenici osnovnih škola će prikazati kako to vide nauku kroz literarne i likovne radove, a profesori i učenici banjalučke Tehničke škole oduševiće svojim znanjem i veoma korisnom radionicom o 3D modelovanju i simulacijom letenja “Fly like an Angel”.\nO važnosti ove manifestacije mnogo govori i činjenica da su vrata ovogodišnjoj Noći istraživača otvorile sve važne banjalučke kulturne institucije. Tako će posjetioci ovogodišnje manifestacije u Narodnoj i univerzitetskoj biblioteci Republike Srpske imati priliku da prisustvuju debati Debatnog kluba “Gorgije” banjalučke Gimnazije, na temu ‘Kulturno nasljeđe protiv globalizacije’; Muzej Republike Srpske je pripremio posebna iznenađenja za posjetioce, dok će Dječije pozorište Republike Srpske sve posjetioce dočekati jedinstvenom izložbom “Muzeja lutaka”.\nU okviru “Evropske noći istraživača” u petak i subotu, 28. i 29. septembra, u centru “Robokids” biće održan 24 časovni Hackathon “Nauka za očuvanje kulturnog nasljeđa”, dok će u subotu, 29. septembra u Narodnoj i univerzitetskoj biblioteci Republike Srpske biti održana mini konferencija “Science Talks” od 10 do 14 časova.\nDetaljan program manifestacije potražite na www.nocistrazivaca.ba


Nestašica pilećeg filea širom BiH - Glas Regije\nNaime, kako kaže Edin Jabandžić, predsjednik Koordinacionog odbora peradara, živinara BiH i izvršni direktor kompanije „Madi“ iz Tešnja, razlog nestašice je povećana potražnja za pilećim fileom jer je veliki dio ljudi iz dijaspore došao u naše krajeve.\n„Pored povećane potražnje, imamo i problem sa vrućinama, koje su prouzrokovale slabiji prirast životinja, a pored toga imamo problem sa uginućima živine na farmama od toplotnog udara“, kazao je Jabandžić i dodao da se nada da će u narednih deset dana doći do stabilizacije na tržištu.\n„Cijena pilećeg filea dostigla je 9,5 KM, upravo iz razloga što je došlo do velikog poskupljenja hrane za živinu, tako da je moralo da dođe do viših cijena naših proizvoda“, kazao je Jabandžić.\n„Nadam se će se to u narednom periodu zaustaviti, ali to niko ne zna, jer mi smo ovdje tako malo tržište i od nas sigurno ništa ne zavisi, mi pratimo ulazne cijene, pratimo cijene žitarica i kako one skaču, mi smo prisiljeni da podižemo cijenu piletine“, kazao je Jabandžić.\nDa je primjetno da je već duži period nestašica pilećeg filea na tržištu, kaže i Velibor Popović, direktor firme „Perutnine Ptuj“ iz Srpca.\n„Jedan od razloga nestašice je to što ugostiteljski sektor radi punom parom, došlo je puno ljudi iz dijaspore i samim tim je povećana potrošnja“, kazao je Popović.\n„Na naše tržište je stizalo meso sumnjivog porijekla, koje je dolazilo u našu zemlju u smrznutom stanju, da bi naknadno bilo odleđivano i prodavano kao svjež file“, kaže Popović.\n„Potrošači ne treba da budu u panici, neće faliti pilećeg bijelog mesa. Iskreno, nismo očekivali baš ovakvu potražnju. Јa garantujem da ćemo kroz desetak dana, dok se ljudi iz dijaspore vrate i dok prirodno padne potražnja, imati dovoljno robe na policama“, kazao je Popović.\n„Moramo svakodnevno dolaziti u Banjaluku po svježi file, ali u tržnim centrima ne možemo kupiti više od dva kg pilećeg bijelog mesa, jer se trgovci pravdaju da imaju takva uputstva od svojih nadležnih“, požalio se on.\nPrethodna U Srpskoj troje preminulih, zaraženo još 195\nSljedeća Prognoza vremena za naredna tri dana


Zašto je danas teže dobiti kredit? - Svajcarac.rs\nBanke su u drugom tromesečju pooštrile kriterijume za dobijanje kredita usled krize izazvane koronavirusom, ali nije došlo do poskupljenja pozajmica, navodi se u Izveštaju o rezultatima ankete kreditne aktivnosti banaka Narodne banke Srbije, poše dnevni list Danas.\nKao što se i očekivalo, s obzirom da je veći deo vanrednog stanja bio u toku drugog tromesečja, došlo je do rasta tražnje za kreditima za obrtna sredstva od strane privrede, dok je stanovništvo bilo manje zainteresovano za zaduživanje.\nU periodu od jula do kraja septembra bankari očekuju da će tražnja za kreditima i privrede i građana početi ponovo da raste, dok i dalje očekuju zaoštravanje uslova kreditiranja, mada ne izraženo kao u drugom tromesečju.\nNajjači udarac krize na ekonomiju desio se baš u periodu april-jun kada je BDP prema podacima Zavoda za statistiku smanjen za 6,4 odsto u odnosu na isti period prethodne godine.\nU uslovima kada je privreda kuburila sa poslovanjem i banke su postale oprezne kod odobravanja kredita. Kako se navodi u izveštaju banke su usled rasta averzije prema riziku u uslovima povećane neizvesnosti izazvane pandemijom virusa korona pooštrile kriterijume za dodelu kredita.\nZaoštravanje kriterijuma pak nije značilo i poskupljenje kredita jer su konkurencija u sektoru i jeftiniji dinarski izvori finansiranja delovali u suprotnom smeru, što je velikim delom rezultat smanjenja referentne kamatne stope, navodi se u izveštaju centralne banke.\nZa bankare kažu da su ljudi koji će vam nuditi kišobran kada sija sunce, a tražiti ga nazad kada počne kiša.\nTako su u drugom kvartalu uslovi kreditiranja najviše pooštreni onima kojima je novac bio najpotrebniji – mikro, malim i srednjim preduzećima. Naravno, oni su najmanje otporni na zastoje u poslovanju i na pad tražnje, pa su i najrizičnija preduzeća, ali istovremeno i preduzeća kojima je novac najviše i potreban.\nPooštravanje se u najvećoj meri odnosilo na necenovne uslove poput maksimalnog iznosa kredita, ročnosti, kao i zahteva u pogledu obezbeđenja kredita, što je inače i najveći problem za mikro i mala preduzeća koja nemaju previše imovine koju bi mogla ponuditi bankama.\nKada se radi o ceni, kamatna marža na kredite malim i srednjim preduzećima blago je korigovana naniže u drugom tromesečju, što se prema oceni NBS može dovesti u vezu sa odobravanjem kredita iz garantne šeme po povoljnim uslovima.\nVerovatno poučene iskustvom iz prethodne krize banke su pooštrile i kriterijume za kredite stanovništvu.\nOcenile su značajan rast rizika zbog gubitka radnih mesta i smanjenja plata i nisu bile u potpunosti spremne da taj rizik preuzmu.\nKonkretno banke su počele da klijentima koje su percipirale kao rizične, odnosno koji rade u preduzećima iz sektora pogođenih pandemijom da traže veće učešće za stambene kredite, 30 umesto 20 odsto.\nNBS je u junu reagovala preporukom bankama da mogu da smanje učešće za kupce prvog stana na 10 odsto.\nNeke banke kao Poštanska štedionica su prihvatile ovu preporuku, a neke su ostale pri svojim procenama. Bankari su u anketi ocenili da će pooštravanje kriterijuma nastaviti i u trećem tromesečju, ali u znatno manjoj meri nego u prethodna tri meseca.\nKao i kod privrede, rast rizika nije uticao na rast cena i to se pre svega odnosi na dinarske kredite. Ovo je posledica smanjenja referentne kamatne stope NBS koja utiče na dinarske kamatne stope.\nGrađani su u jeku krize znatno smanjili interesovanje za kreditima, a banke očekuju oporavak tražnje tokom trećeg tromesečja i to prevashodno za dinarskim keš kreditima i kreditima za refinansiranje.\nVlastimir Vuković, član Izvršnog odbora NLB banke ističe da su se stambeni krediti pokazali otpornim na krizu.\n„U segmentu poslovanja sa fizičkim licima, u periodu od marta do jula meseca ove godine značajniji rast je ostvaren u delu aktivnosti koje se odnose na investicije u rešenje stambenog pitanja tako da je produkcija stambenih kredita dostigla nivo rasta od 28 odsto, naspram tek devet odsto rasta novoodobrenih gotovinskih zajmova. U segmentu rada sa pravnim licima i preduzetnicima se osetio značajan uticaj državnih mera za podršku privredi. Pored moratorijuma, koji su pomogli održavanju likvidnosti, garanta šema je u najvećoj meri podstakla jak rast kredita za obrtna sredstva gde smo zabeležili rast od čak 60 odsto. Do kraja godine očekujemo postepeni oporavak tražnje u segmentu fizičkih lica, a kada govorimo o tražnji privrede, verujemo da će rasta biti, ali ne u tolikoj meri kao u prethodnim mesecima“, kaže za Danas Vuković.\nPad tražnje kod kredita za investicije\nU trećem tromesečju banke očekuju da će tražnja privrede za kreditima i to pre svega za obrtna sredstva i za refinansiranje postojećih obaveza, nastaviti da raste.\nNa tražnju za bankarskim kreditima mogla bi negativno da utiče sklonost firmi da se u krizi okreću drugim izvorima finansiranja, kao što su sopstvena sredstva, ali mere državne pomoći poput odlaganja plaćanja poreskih obaveza i subvencionisanja zarada, moratorijuma na kreditne obaveze i manjim delom krediti kod Fonda za razvoj.\nNajveći pad tražnje kod privrede zabeležen je za kreditima za kapitalne investicije gde je tražnja prepolovljena, a značajan pad interesovanja je i za kreditima za preuzimanje drugih preduzeća.\nPrevious TUŽBA ZA OBRADU KREDITA: Evo zašto je važno da sami izaberete advokata Next Krediti: Uporedi i uštedi


Master plan - Blic Online\nMinistar rudarstva i energetike Srbije Aleksandar Antić veruje da je zemljama Jugoistočne Evrope potrebna jaka međusobna saradnja, kao i master plan u funkciji energetske bezbednosti.\nRUSIJA JE OPET SUPERSILA Ovo je Putinov master plan za Bliski istok\nUbrzo nakon što su se završile olimpijske igre u Rio de Žaneiru i predsednik Vladimir Putin primio ruske sportiste u Kremlju, neki od njih su se uputili u ratno područje. Sa olimpijskim medaljama oko vrata iskrcali su se iz aviona u vazduhoplovnoj bazi u Hmeimimu (Sirija) i rukovali se s vojnicima. Sa ovog mesta poleću ruski bombarderi da bi izvršili vazdušne udare na Idlib, Alepo, okolinu Palmire.\nPalić da bude zanimljiv cele godine, ne samo leti\nPalić mora da pruži odgovarajuće sadržaje tokom cele godine, a ne samo tokom letnjih meseci, jedna je od primedbi koju je Pokrajinski sekretarijat za urbanizam, graditeljstvo i zaštitu životne sredine uputio na Master plan razvoja Palića.\nPLAN ZA PALIĆ Golf tereni i hoteli pored jezera\nGolf tereni, hoteli, jedriličarski centar, samo su deo budućeg izgleda Palića predviđenih Master planom razvoja koji je danas predstavljen u subotičkoj Gradskoj kući.\nSertić: Uskoro master plan o javnim preduzećima\nMinistar privrede Srbije Željko Sertić najavio je danas da će Ministarstvo privrede veoma brzo napravit master plan za Javna preduzeća (JP) koji će biti okvir u kom pravcu i na koji način će JP u Srbiji funkcionisati.\nSiniša Mali predstavio kanadskom šefu diplomatije „Beograd na vodi”\nGradonačelnik Siniša Mali ugostio je danas u obnovljenom zdanju Beogradske zadruge ministra spoljnih poslova Kanade Džona Berda, kome je predstavio projekat „Beograd na vodi”.\nNiče novi - Stari grad\nJuče je prezentovan master plan projekta "Tivat Stari grad" na lokalitetu bivšeg poljoprivrednog dobra, koje se nalazi u neposrednoj blizini aerodroma u Tivtu.\nKarlovčan: Master plan "Beograda na vodi" biće predstavljen za mesec dana\nKoordinator projekta "Beograd na vodi" Aleksandar Karlovčan najavio je večeras, na panelu Tanjuga, da će master plan ovog projekta biti predstvaljen javnosti za mesec dana.\nMali:Prezentacija master plana Beograd na vodi krajem meseca\nPredsednik Privremenog organa Beograda Siniša Mali izjavio je da je "Beograd na vodi" jedan od najvažnijih projekata za Srbiju i glavni grad u narednih 10 godina, istakavši da je prezentacija finalne verzije master plana predviđena za poslednju nedelju februara.


Ko je misteriozna lepotica: Najmlađa i najplaćenija radnica u Beloj kući – Cafe.ba\nKo je misteriozna lepotica: Najmlađa i najplaćenija radnica u Beloj kući\nNjeno mišljenje se uvažava\nMediji tvrde da joj Trap neizmerno veruje, njeno mišljenje se uvažava i poslednjih meseci postala je bitan činilac u kreiranju Trampove politike.\nTo je, valjda, bilo dovoljno da Ivankin otac Donald prepozna njen potencijal i pozove je u svoj štab baš u trenutku kada je prvi put objavio svoju kandidaturu, prenosi Jutarnji list.\nTamo uživa poverenje saradnika i kolega, ali zanimljiva je njena namera da ne bude u centru pažnje. Do sada nije učestvovala ni u kakvim mejnstrim polemikama niti se nepotrebno izlagala javnosti. To je čini posebnom u odnosu na ostale kolege koji su specijalizovani za isto područje rada u Trampovom timu, piše „Telegraf“.\nNavodno je tokom svoje „političke“ karijere samo tri puta objavila status na Tviteru.\n„Predsednik Tramp ima magnetsku specifičnost i zrači pozitivnom energijom koja je zarazna za one koji se nalaze oko njega. Briljantan je i sa velikim smislom za humor i neverovatnom sposobnošću postiže da se svaka osoba oseća posebno.“\nBio je to zapravo njen odgovor na članak objavljen u jeku kampanje u „Vašington postu“ u kojem je pisalo kako Tramp ima nameru da smanji broj saradnika u štabu.\nSudeći prema izvorima iz „Vašington posta“, Hiksova svakog dana po nekoliko puta obavlja iscrpne razgovore sa predsednikom o medijskoj strategiji.\nImala je već političke ambicije\nTreba napomenuti da je ona bila jedina žena koja je učestvovala u kreiranju kampanje novog američkog predsednika.\nZanimljivo je, međutim, da se u javnosti pojavljivala ranije, dok je bila aktivna u svetu mode.\nTada je jednom lokalnom časopisu rekla:\n„Ako me manekenstvo i gluma nigde ne odvedu, rado bih se videla u politici. Zašto ne?“\nIzgleda da joj je uspelo.